
Hermanno  Balcke 

amico  carissimo 


hunc  libelluni 


d.  d.  d. 


Fridericus  Dieck. 


Uuamquam  multi  jam  viri  docti  nostra  memoria  Sallustianis 
codicibus  perscruta  odis  considerandisque  operam  navarunt  summoque 
studio  codicum  confusam  quasi  turbam  in  genera  digesserunt,  tamen 
de  singulis  codicibus  quaestiones  nondum  ad  fìnem  perductae  sunt. 
Quae  quum  non  ita  per  longum  jam  temporis  spatium  babitae  sint, 
non  mirum  est,  viros  doctos  adhuc  inter  se  dissentire,  quae  codicibus 
quibusdam  tribuenda  sit  auctoritas.  Sed  omnes ,  quod  sciam ,  nunc 
inter  se  consentiunt,  trium  codicum  generum  primum,  ut  vetustissi- 
morum ,  atque  ex  hujus  generis  codicibus  Parisinum  primum  No. 
500 ,  a  Dietschio  littera  P  signatum ,  plurimi  faciendum  esse.  Atque 
eodem  modo  quo  de  primi  generis  codicibus  et  de  Po  homines  docti 
judicant,  omnes  fere  consenserunt  de  codice  Vaticano  (V)  No.  3864, 
quo  C.  Crispi  Sallusti  orationes  et  epistolae  excerptae  de  bellis  et 
historiis  continentur,  et  tamquam  prò  certo  habuerunt,  praestantissi- 
mum  codieem  Vum  Po  non  modo  parem  aestimandum  esse  sed  etiam 
praeferendum.  Qui  Vus  eo  gravioris  momenti  est,  quod  et  solus  ora- 
tiones epistolasque  historiis  insertas  nobis  traclidit  et  ex  prorsus  alio 
fluxit  fonte  atque  ceteri  codices  Sallustiani  ita  ut  eum  ad  textum 
restituendum  nos  bene  adjuturum  esse  sperare  possimus.  Nam  co- 
dices, qui  praeter  hunc  Vum  illas  de  historiis  excerptas  orationes  et 
epistolas  exhibent,  ex  ipso  Vo  No.  3864  transcriptos  esse,  Jordanus 
lucide  demonstravit  Mus.  Rhen.  XVIII.  p.  584  sqq.  Orationum  autem 
et  epistolarum  ex  bellis  excerptarnm  nonnullae*)  extant  etiam  in  codice 


*)  Sunt  haece:  or.  Catilinae  Cat.  20.  —  ep.  Lentuli  Cat.  44,  5.  —  or. 
Catonis  Cat.  52.  —  or.  Catilinae  Cat.  58.  —  ep.  Scipionis  Jug.  9,2.—  or. 
Micipsae  J.  10.  —  or.  Adherbalis  J.  14.  —  ep.  Adh.  J.  24.  —  or.  Sullae 
J.  102.  —  or.  Bocchi  J.  110. 


—    6 


Bernensi,  quem  Vo  cognatum  esse  facile  intelligi  potest.  Nam  si  Ber- 
nensis  lectiones ,  Wòlfflini  collatione  (Philol.  XVII.  p.  155  sqq.)  usi, 
cum  Vi  lectionibus  comparamus ,  apparet,  menda  et  errata,  quae  in  ce- 
teris  bellorum  codieibus  maxima  ex  parte  non  invenimus,  Bernensi 
et  Vo  communia  esse;  cf. : 

B  V 
Cat.  52,  26:  miseremini 

52,  32:  dis  atque  hominibus 


ceteri  codd. 
misereamini 
dis  aut  hominibus 


58,  5  :  omms  intelligitis     —     omnes  int. 


ut  ubivis 

ut  -  simus 

dedecore 

quid  est  rei.  nisi  vis 

vestra  a  qua  moveri  possit 


Jug.  14,  11:  et  ubivis 
14,  13:  ut-sumus 
14,  24:  dedocere 
24,  8    :  qui  d  est  relicum  nisi- 
vestra  vis  commo- 
veri  possit 
[sed  vera  lectio  est:  nisi  vestra  vis  quo  moveri  p. 
cf.  praeterea: 

Cat.  52,  16:  si    in    (quod  etiam 
in  Po  est) 
18:  paulum  (etiam  in  P1 

P2  P4) 
32:  vero  (etiam PP*P4)- 
Tum   inter  se  conspirant  codices  B  et  V,  ceteris  codieibus  alias 
lectiones  exhibentibus,  his  locis: 

B  V 
Cat.  52,  18:  intentius 

25:  etiamnum  et  dubi- 

tatis 
35:  „urbis"  deest 
58,  5    :  quo  loco  (P)  — 

21  :  cavete  ne  — 

Jug.  10,  1   :  in    regnum   meum 

(P)  - 

2:  oneravisti  — 


sin  in 

paululum  (P) 
verum. 


ceteri  codd. 


—    adtentius 


—     etiam  nunc  [et  dubitatis 


quo  in  loco 
cavete  (P) 


in  meum  regnum 
honoravisti 

B  V 

ceteri  codd. 

3: 

vitae  finem 

— 

fìnem  vitae 

14,  1: 

exercitus 

— 

exercitum  (P) 

3: 

posse  a  nobis 

— 

posse  me  a  n.  (P) 

Dietschius,  Jordanus  :  possem  a  n 

9: 

liberis 

— 

liberis  tuis 

11: 

et  superbia  se 

effe- 

rens 

— 

atque  sup.  efferens  (P) 

11: 

sicuti 

sicut 

15: 

propinquos  ceteros 

— 

prop.  cet.  meos 

15: 

atque  luctu 

et  luctu 

24: 

emori 

— 

mori 

25:  „per    vos  —   Ro- 
mani" om. 
25:  misero  mihi 
Jug.  24,  2   :  saepe    vos  oratum 
mitto 
3:  patris 
3:  incertum  est 
6:  dein 
9:  scripsi 
10:  cruciatimi 
102,  5:  quod  te 
5:  ut 
7:  deinde 
8:  principio 
8:  coepisses  B   cepis- 

ses  V  —    accepisses  (P) 

Ex  his  codicum  Bernensis  et  Vi  cognatio  satis  dare  apparet. 
Non  autem  alter  ex  altero  transcriptus  est:  Vum  non  ex  Bernensi 
fluxisse  ex  eo  jam  conjici  potest,  quod  Vus  praeter  orationes  et  epi- 
stolas,  quae  in  Bernensi  extant,  ceteras  quoque  bellorum  exhibet. 
Deinde  multa  verba  in  Bernensi  perverse  omissa  sunt,  quae  in  Vo 
suis  sunt  locis;  cf.: 


mihi  misero 

saepe  ad  vos  or.  m. 

patris  mei 

incertus  sum 

deinde 

scribo 

cruciatus  (P) 

cum  te 

uti 

dein 

a  principio 

in  B  omissa: 
Cat.  20,  8   :  repulsas 
44,  5   :  ex  eo 
52,  16:  hoc 
58,  14:  amissis  bonis 
Jug.  14,  8   :  et   Carthag.   —   con- 
scripti 
15:  pater  —  concessit 
17:  vero 
18:  quem 
23:  me 
Timi  alia  in  Bernensi  summa  neglegentia  scripta  sunt,   quae  Vi 
librarius,   quamvis  multa  menda  et  errata,  ut  infra  accuratius  cognos- 
cemus,  transcripserit,  tamen  recte  exhibet;  cf.  : 

B  V 


Cat.  52,  8   :  libini 

— 

libidini 

10:  heac 

— 

haec 

17:  de  exitu 

— 

de  exercitu 

27:  misericordiam 

— 

miseriam 

29:  suplicis  muneribus 

— 

supplicis  mulìebribus 

29:  consolando 

— 

consulendo 

36:  ibique 

— 

eique 

36:  at  crudelia 

— 

atque  crud. 

36:  in  cujus 

— 

in  civis 

58,  7    :  iri 

— 

ire 

15:  cujus  corpus 

-~ 

quibus  corpus 

19:  morantur 

— 

me  hortantur 

19:  vircumveniri 

— 

circumvenire 

Jug.  10,  2    :  numantiam   neque 

— 

numantia  meque 

6:  si  mali 

— 

sin  mali 

6:  maxime 

— 

maxumae 

8:  enitemini 

— 

enitimini 

14,  3:  beficia 

— 

benifìcia 

5:  cartaginensi(cf.§.10) — 

cai  tbaginiensi 

B  V 

8  :  dispecti  —  despecti 

14:  reliquid  —  reliquit 

23:  exul  patrio  regno   —  ex  patrio  regno 


23:  tuasque 
24:  sed  defessus 
24,  4  :  deortatur 
102,  4:  orninum 

8  :  multa  plura 


tuasne 
si  defessus 
dehortatur 
omnium 
mullo  plura 


Neque   desunt  loci   quibus   in  Bernensi  verae  lectiones  sunt,    in 
Vo  falsae  ;  cf.  : 

B  V 


Cat.  20,  10:  hominum 
52,  9   :  pendebatis 
15:  defendendum 
Jug.  24,  2   :  malit 
6:  expulit 
10:  ut 
102,  8:  esses.  sed 


—  hominem 

—  penderatis 

—  defendum 

—  mallit 

—  expuli 

—  et 

—  esse,  set  (sed  Sallustium  scripsisse 

suspicor:  „es.  sed") 
Ita  mihi  luce  clarius  videtur,  Vi  librarium  e  Bernensi  non  hau- 
sisse.  Sed  ne  id  quidem  probari  potest,  Bernensem  e  Vo  fluxisse. 
Ex  illis  enim  Bi  et  Vo  communibns  mendis  facile  est  ad  cognoscen- 
dum ,  Bis  quoque  librarium  in  transcribendi  opere  non  sensum  sed 
litteras  tantum  respexisse,  ita  ut  verisimillimum  esse  videa  tur,  si  e  Vo 
transcripsisset ,  librarium  etiam  menda  quae  solo  in  Vo  sunt,  tran- 
scripturum  fuisse.  Sed  non  ita  est,  cf.  locos  supra  exhibitos.  Quam- 
obrem  codices  Vum  et  Bem  ad  tertium  quendam,  commune  ambobus 
archetypum  *) ,  exaratos  esse  arbitror.  Quum  autem  pauci  sint  loci, 
quibus  veras  lectiones  in  Bernensi  invenimus,  in  Vo  falsas,  quae  quo- 
modo  corrigendae  sint,   e  contextu  ipso  cognoscere  possumus,  deinde 


*)  Cujus  saeculi  hoc  archetypum  fuerit,  accuratius  definire  non  possu- 
mus; sed  litteris  capitalibus  scriptum  fuisse  conjiciendum  est  e  Vi  mendis  ut 
Jug.  110,  1:  „eore"  prò  „fore." 

quum  multi  sint  loci  quibus  in  Bi  falsa  sunt,  in  Vo  vera,  denique 
quum  paucis  tantum  locis  dubitari  possit,  utrum  in  Vo  an  in  Bi  no- 
bis  vera  tradita  sint*),  id ,  opinor,  jure  dicere  possumus,  Vum  multo 
pluris  aestimandum  esse  quam  Bem,  et  stat  judicium ,  liujus  codicum 
familiae  praestantissimum  esse  Vum. 

Sed  regrediamur  ad  propositum.  Ut  supra  jam  dixi,  homines 
docti  codicem  Vum  etiam  Po  praeferendum  esse  censuerant.  Quam 
contra  sententiam  Jordanus  vir  doctissimus  Wirzio  assentiente  con- 
tendit  (Hermes  I) ,  non  despiciendum  quidem ,  sed  Po  postponendum 
esse  Vum ,  quippe  qui  ex  rhetorum  scholarum  umbraculis  oriundus 
libidine  quadam  interpolatus  sit,  cujus  interpolationis  documenta  se 
afferre  posse  censet.  Ita  quum  codicum  causa  se  habeat,  operae  pre- 
tium  est,  accuratius  investigare  et  comparare  codices  Pum  et  Vum 
atque  explorare  rationem  quae  inter  hos  duarum  familiarum  praestan- 
tissimos  codices  intercedat.  Qua  in  re,  quum  Vo  codice  nihil  nisi 
orationes  et  epistolae  contineantur ,  Pi  quoque  orationum  tantum 
paucarumque  epistolarum  rationem  habere  poterimus;  et  quum 
in  Po  bella  non  historiae  sint  et  magna  in  extremo  belli  Jugur- 
thini  lacuna  Bocchi  oratio  e.  110  perierit,  neque  Vi  orationes  et 
epistolae  ex  bistoriis  excerptae  neque  Bocchi  oratio  ad  propositum 
nostrum  pertinent. 

Finibus  ita  circumscriptis  primum  disserendum  erit  de  utriusque 
codicis  mendis,  quae  sine  dubio  librariorum  negligenza  aut  ignorantia 


*)  B  V 

Cat.  20,  8  :  utimini  —  utemini 

52,  29:  prospera  —  prospere 

Jug.  10,  1   :  parvum  te  ego,  Oug.       —  parvum  ego  te  Jug. 
2:  difficillimum     est    inter 

mortales  —  diff.  inter  mort.  est  (P) 

10,  8  :  colite  et  observate  —  colite  observate 

14,  3   :  mihi  maxime  deberi        —  maxime  deberi  mihi  (P) 

15:  relieta  est  anima  (P)     —  relieta  anima  est 

23:  et  omnis  (P)  —  set  omnis 

24:  honestius  esset,  ne  vivere  —  honestus  exitus  esset  neu  jure. 

aut  oculorum  errore  aul  aurium  exorta  per  se  verarum  lectionum 
vestigia  praebent.  Quibus  consideratis  claudicare  poterimus ,  quanta 
diligentia  uterque  codex  transcriptus  sit,  salva  quaestione,  utri  fìdes 
habenda  sit  major.  Haec  enira  quaestio,  quae  illam  priorem  seque- 
tur,  non  ex  mendis  ita  manifestis  proficisci  potest,  sed  ex  eis  locis 
quos  sensu  non  carentes  tamen  aut  oculorum  errore  aut  negligentia 
aut  mala  inusitatas  et  difficiliores  dictiones  corrigendi  cupiditate  cor- 
ruptos  esse  aut  ex  Sallustii  Romanorumve  usu  dicendi  aut  ex  sen- 
tentiarum  contextu  lucide  apparet.  Denique  num  aliqua  cognatio  et 
quaenam  intercedat  inter  hos  codices,  explicandum  erit. 

Sed  priusquam  ad  propositum  accedamus,  pauca  de  locis  dice- 
mus,  quos  in  ipsis  codicibus  Po  et  Vo  aut  a  prima  aut  ab  alia  manu 
correctos  invenimus.  Pauca  tantum  in  Vo  correcta  sunt;  cf.  Cat. 
35,  4  ubi  „spes"  vocabulum  antea  omissum  ad  marginem  adnotatum 
est;  Cat.  58,  11  ubi  Vus  „impendet"  habet  ex  „impendit"  correctum; 
Jug.  110,  1  ubi  „eore"  in  „fore"  mutatimi  est.  Quum  Jug.  31,  17 
ubi  „ab"  praepositio  omissa  erat,  Dietschius  praepositionem  a  recen- 
tiore  manu  insertam  esse  adnotaverit,  suspicari  possumus,  fortasse 
etiam  ceteras  correctiones  alii  manui  ac  librarli  ipsius  deberi.  Quae 
quum  ita  sint,  tamen  pauciores  leviorisque  momenti  sunt  in  Vo  cor- 
rectiones quam  quibus  Vum  vere  mutatum  esse  jure  dicas.  In  Po 
autem  non  paucae  sunt,  quae  quin  non  ipsi  librario  aut  uni  tantum 
alii  manui  tribuendae  sint,  dubitari  non  potest.  Nam  paucis  tantum 
paginis,  quibus  in  Po  orationes  continentur,  perlustratis  mirus  cuique 
occurret  multarum  in  Po  correctionum  consensus  cum  Vi  lectionibus  ; 
et  accuratius  perscrutati  viri  docti,  inter  quos  potissimum  Wolfflinus 
ac  Jordanus,  certam  manum  distinxerunt  correctoris  qui  Vi  lectiones 
in  Po  quadraginta  sex  locis,  ni  fallor,  aut  superscripsit  aut  ad  mar- 
ginem notavit*).  Hunc  correctorem  Jordanus  in  editione  sua  p  li t— 
tera   signat;   ac   si   vir  doctus  vere  affirmare  potest,  omnes  lectiones, 


*)  Harum    correctionum   nonnullis    Sioq&cóoscoq   signum    a   adjecit:   Jug. 
14,  21.  85,  11.  29.  30.  31. 

quas  ipse  p  littera  signaverit,  ejusdem  esse  manus,  apparet,  p  cor- 
rectorem  non  tantum  Vum  sed  alios  etiam  libros  contulisse  vel  ex 
suo  ingenio  et  scientia  quaedam  adnotasse;  nani  Cat.  51,  19  contra 
Vi  et  Pi  consensum,  in  quibus  est  „supervacwaneum",  p  correctori 
tribuit  Jordanus  adnotationem  „supervacaneum".  Eodem  modo  P  et 
V  consentiunt  Cat.  52,  13:  „formidolosa",  sed  Jordano  teste  p  corr. 
exhibet  „formidulosa";  et  Jug.  31,  10  quum  et  in  Po  et  in  Vo  „pro- 
indea  legamus,  p  adnotavit:  „perindeu  cf.  Jug.  85,9  ubi  PV:  „nemo 
ignavia",  p  autem  transposuit:  „ignavia  nemo"  ;  et  Jug.  85,  10  super- 
scripsit  explicationis  causa  „*s*  ad",  quod  significare  „scilicet  ad" 
opinor,  eodemque  modo  Cat.  20,  2:  „probata"  super  „expectata". 
Uno  etiam  loco  Jug.  102,  8,  ubi  Pus  totam  enunciationem  omisit,  p 
corrector  verbis  suppletis  Vum  ipsum,  in  quo  est  „ —  perpessus  esse. 
set"  emendavit  quum  scripsit  „quam  mala  perpessus  esses";  quamquam 
ne  haec  quidem  vera  mihi  esse  lectio  videtur,  sed  haece:  „perpessus 
es".  Sed  ex  hac  correctione  fortasse  suspicari  possumus,  quum  in 
Bernensi  scriptum  sit  „: —  esses"  et  verisimillimum  videatur,  liane 
lectionem  in  Vi  et  Bis  archetypo  fuisse,  p  correctorem  in  ceteris 
quoque  correctionibus  non  tam  ipsum  Vum  quam  illud  archetypum 
adhibuisse.  Quae  quum  ita  sint ,  tamen  hae  correctiones  p ,  quae  a 
Vi  lectionibus  differunt,  paucae  sunt,  comparatae  cum  multis  ceteris 
p  littera  signatis,  quae  cum  Vi  lectionibus  consentiunt. 

Num  autem  hi  loci  in  Pi  jam  archetypo,  ex  quo  ahi  etiam  codi- 
ces  Parisini  transcripti  sunt,  correcti  fuerint,  ut  Wolfflinus  suspicatur, 
ego  nondum  prò  certo  habeo ,  quum  neque  quas  lectiones  ceteri  illi 
codices  bis  locis  exhibeant,  e  collatione  Dietschii  perspexerim  neque 
ipso  Po  no.  500  non  inspecto  dijudicare  potuerim ,  ductusne  littera- 
rum  illis  in  correctionibus  ejusdem  manus  sint  atque  in  ipso  Pi  textu, 
an  alius. 

Ceteras  autem  correctiones,  quae  in  Po  sunt,  non  esse  p  cor- 
rectoris,  ex  eo  ipso  conjicere  possumus,  quod  saepe  antiquiores  scri- 
pturae,  quas  in  archetypo  servatas  Pi  librarius  transcripserat ,  aliis 
commutatae  sunt,  ut  Cat.  52,  4:  „implores"  prò  „inplores",  52,28: 
„immortalibus"  prò  „inmortalibus",  52,  27  :  „coeperit"  prò  „ceperit", 

58,  12:  „aggrediamur"  prò  „adgrediamur" ,  Jug.  31,  19:  „potentes" 
prò  „potentis",  alia  multa  ejusdem  generis.  Quae  non  p  correclori 
tribuere  cogeris,  si  consideras,  tantum  abesse  ut  hic  vetustiores  scri- 
pturas  vel  formas  aspernatus  sit,  ut  earum  fuerit  studiosissimus  ;  nam 
p  eorrector  adnotavit  Cat.  52,  13  „formidwlosa"  prò  „formidolosa" 
et  Jug.  14,  21  „quojus"  prò  „cujus".  Deinde  praeter  p  correctorem 
et  praeter  Pi  ipsum  iibrarium  Po  codici  corrigendo  etiam  alium  quen- 
dam  correctorem  operam  dedisse,  prorsus  manifestum  mihi  videtur  ex 
loco  Jug.  14,  21,  ubi  in  rasura  est:  „ut  (ille,  qui  nunc  — ,  gravis 
poenas  reddat)"  p  eorrector  ad  marginem  recte  scripsit  „ne".  Quum 
autem  in  Po  „ut"  in  rasura  sit  et  in  Po1,  quem  ex  eodem  fonte 
atque  Pum  fluxisse  constat,  recte  „ne"  („ut"  superscriptum)  legamus, 
archetypum  horum  codicum  exhibuisse  „ne;i  et  in  Po  a  prima  manu 
„ne"  scriptum  fuisse  facile  concludere  possumus.  Quod  si  jure  sta- 
tuimus,  illam  correctionem  „ut"  neque  ipsi  Pi  librario  neque  p  cor- 
rectori,  qui  „neu  adnotaverit,  deberi  apparet. 

Quoquo  autem  modo  ceterae  correctiones  se  habent,  quum 
demonstrari  non  possit  quae  ipsi  Pi  librario  tribuendae  sint,  non 
solum  aequum  sed  etiam  necessariiim  est,  nos,  qui  codicem  Vum  cum 
Po  comparemus  ut  de  utriusque  horum  codicum  auctoritate  certum 
nobis  judicium  sit,  correctiones  ita  perlustrare,  ut  quae  prima  manus 
scripserit  cognoscamus. 

His  expositis  accedamus  nunc  ad  codicum  lectiones  comparan- 
das  et  colligamus  utriusque  codicis  locos ,  quibus ,  ut  antea  dixi, 
menda  insunt,  quae  menda  esse  statini  intelligantur  verarumque 
lectionum  vestigia  etiam  nunc  habeant.  En  habes  et  Pi  et  Vi  mendo- 
rum  series,  quibus  loci  additi  sunt  verbis  quibusdam  negligentia  omis- 
sis corrupti: 


P. 

Cat.  20,  4  :  ea  dem  infirma   ami- 
citia  est 
|  ea   demum   firma 
am. 


V. 

Cat.  20,  10:  hominem  fidem 

j  hominum  fidem 
11:  vobis 

I  nobis 

P. 

Cat.  20,    5  :  diversis  (Dietsch) 
|  diversi 

*  7:  petere*) 

|  pendere 
8:  relinquere 
|  reliquere 
14:  optatis  liberas 

|  optastis  libertas 
17:  vobis  com*una 
|  vobiscum  una 
33,    1:  neque  co 

|  neque  quo 
1  :  ore  magorum 

|  more  majorum 
3:  ples 

|  plebes 
35,  1  :  recognita 

|  re  cognita 
2:  parere 

|  parare 
2:  quem  mediusf. 
|  quam  med. 

*  2:  veramihi  licet 

|  veram  licet 

*  3:  alienum 

|  alienis 

*  3:  honestas 

|  honestatos 

*  3:  neque 

|  meque 


Cat.  33,    1  :  miserie  gentes 

|  miseri  egentes 

5:  vobis 
|  nobis 

5:  percamus 
|  pereamus 

i 

*  51,    3:  intenderes 

|  intenderis 
51,26:  qui 

|  quid 
52,    9  :  penderatis 

|  pendebatis 
15:  addefendum 

|  ad  defendendum 
23  :  seruttis  (similiter  ex- 
hibet  P) 
|  servitis 
33:  vero  (etiam  in  Po) 

|  verum 
36:  vulturcia     (Dietsch, 
non  Jord.) 
|  Volturci 

*  58,  11:  impendit 

|  impendet 

*  58,  21:  virtute  (etiam  in  Po) 

|  virtuti 
Jug.  14,    9:  id  potissimum 
|  is  pot. 
10:  versabatur 
[  versabitur 


*)  Eos  locos,  qui  correctoris  manu  tacti  sunt,  siguo  *  notavi. 

*Cat.  35,  5:  conscribere 

|  cum  scribere 

*  51,    5:  dicere 

|  dimisere 
8:  omnium  ingenium 

|  om.  ingenia 
9:  accederent 

|  acciderent 

*  10:  faret 

|  faceret 
10:  pertimuit 

|  pertinuit 
16:  mestitiam 

|  modestiam 
18:  silenae 

|  silane 
21  :  averteretur 

|  adverteretur 

*  51,  24:  quid  convenit 

|  qui  conv. 

*  25:  erat 

|  erit 
27:  illuni  exemplum 

|  illud  ex. 
33  :  vestimentum  aut  alic. 

|  vestimentum  alic. 
33:  numerum 

|  numero 
34:  omnes  suas  divitias 

|  omnis  suos  divitiis 

*  35:  illa 

I  multa 


Jug.  14,  13:  sumus 

|  simus 
24:  dedocere 
|  dedecore 
24,    2:  mallit 

|  malit 
6:  expuli 
|  expulit 
10:  et 

|  ut 
9  :  quaestus 
|  questus 
31,  15:  fastio 

|  factio 
16:  profectione  que 

|  profecto  neque 
22  :  alterna  (etiam  in  Po) 
|  aeterna 
85,    2:  illa 

|  illam 
4:  immemet 

|  in  memet 
12:  malorum 

|  majorum 
16:  maluisse 

|  voluisse 
18:  haec  per  illa 

|  per  haec  illum 
21  :  faci  |  ciunt 
|  faciunt 
28:  numerorum 

I  num  eorum 

'Cat.  51,  36:  manus 
|  manu 
38:  talia 

|  tela 
40:  circumvenire 

|  circumveniri 
52,    3:  ille  —  videntur 
|  illi  —  v. 
3:  deseruisse 

|  dissentisse 
4:  tunc  —  ubi 

|  tum  —  ubi 
6:  in  dibia 

|  in  dubio 
1 1  :  vera  vocabulum 
|  vera  vocabula 
15  :  minoresunt 

|  minores  sunt 
17:  statutis 

|  statuetis 
18:  omnibus 

|  animus 
23  :  seru . .  tis  (cf,  in  Vo) 

|  servitis 
29:  atque 

|  neque 
33:  vero  (etiam  in  Vo) 

|  verum 
36:  vulturcia     (Dietsch, 
non  Jord.  [etiam  in 
Vo]) 
I  Volturci 


[*Jug.llO,l  : 
4: 
6: 

8: 


V. 

eore 

|  fore 
quidquam 

|  quidquid 
adflnis 

|  at  finis 
quodultis 

|  quod  voltis] 

P. 

Cat.  58,    4:  quantum 

|  quantam 
4:  nequiveram 

|  nequiverim 
9:  commeandus 

|  commeatus 
13:  adgrediamini     nime- 
mores 
|  adg.  memores 

*  13:  nobis 

|  vobis 
17:  ée 

|  est 
21  :  virtute  (etiam  in  Vo) 
|  virtuti 
*Jug.  10,  5:  tuus 

|  tuis 
7:  quia  etate 
|  qui  aetate 

*  14,    1  :  maxuma  usui 

|  maxumo  us. 
5:  familiam 

|  familia 
8:  his  finibus 

|  eis  fin. 

*  8  :  explere 

|  expulere 

*  9:  erat 

|  erit 
15:  necessaerant 

]  necesse  erat 
15:  natura 

I  naturae 


V. 

P. 

Jug.  14,  15:  pras 

|  pars 

*  17:  accedens 

|  accedam 
18:  ne 

|  neu 
18  :  muteretur 

|  mutaretur 

*  21:  necas 

|  necis 
24,    2:  subiit 

|  subigit 
9:  quaestus 

|  questus 
31,    2:  diffensores 

|  defensores 

*  3:  qua  me 

|  qui  ne 
7:  graco 

|  Graccho 
9  :  indignabimini 

|  indignabamini 

1 1  :  serviae  reparati 

|  servi  aere  parati 

1 2  :  scelerantis  simi 

|  scelerantissumi 
12:  quae     tui,     corr.  : 
questui 

|  quaestui 
17:  magis 

|  inajus 
17:  paruisse 

|  paravisse 

Jug.  31,18:  censet 

|  censes 
21  :  scelerantis  simus 

|  scelerautissumis 
22:  alterna  (etiamiaVo)D. 

|  aeterna 
25:  pecu 

|  peculatur 
27:  rete 

|  recte 
85,    2:  consolatus 

|  consulatus 
3:  sustineo 

|  sustineam 
10  :  jusisistis 

|  jussistis 
10:  quaesore  |  reputate 
|  quaeso  reputate 
10:  mutare  me  melius 
|  mutare  melius 
15:  generosissime 

|  generosissimum 
22:  honorum 
|  horum 
26:  abeunde 

I  abunde 
27:  superent 

|  superant 
38:  erant 

|  errant 
38:  relinquere 
|  reliquere 

V. 

Jug.  85,48:  omnia 

|  omnis 
48:  debat 

|  decebat 
102,  11:  dimitte 

|  demitte 
11  :  bellum?  in  ras.:  bello 
|  bello 

Adduntur    loci   quibus   verba   quaedam    librarli   negligenza   omi- 
serunt : 


P. 


V. 


*Cat.  35,    4:  „spes"  om. 
*Jug.  31,  17:  „ab"  om. 


23:  alterum    „hostibus4 
om. 


Cat.  20,  1.1:  „etiam     —    familia- 
rem"  om. 
51,    8:  „eis"  (u tendimi)  om. 
Jug.  31,  12:  „publicam"  om. 

85,  40  :  omnibus]    „que    bo- 

nisu  om. 
102,    8:    ,quam  mala  perpes- 
us  esses"  om. 

Jam  si  numerimi  mendorum,  quae  in  Po  negligentiae  tantum 
atque  ignorantiae  librariorum  tribuenda  sunt,  comparamus  cum  nu- 
mero mendorum,  quae  ejusdem  generis  Vo  insunt,  quum  centum 
quattuor  menda  in  Po,  in  Vo  triginta  quinque  invenerimus,  id  nobis 
statuendum  est,  Vi  librarium  aut  ejus  libri,  ex  quo  Vi  librarius  tran- 
scripsit,  majore  scripsisse  diligentia  quam  Pi,  ita  ut  verisimilius  sit,  in 
Po  etiam  alios  locos  librariorum  negligentia  corruptos  esse  quam  in  Vo. 
Sed  pergamus  ad  locos  perlustrandos,  ubi  codices  Pus  et  Vus 
ta  inter  se  differunt  ut  et  Vi  et  Pi  lectiones  sensum  habeant,  nobis- 
que  perquirendum  est,  utrius  lectiones  praeferendae  sint. 

Librarii  oculorum  errori  et  minus  accurato  litterarnm  in  arcbe- 
typo  ductui  Jug.  31,  2  Vi  lectionem  „inviti"  deberi  puto.  Falsam 
eam  esse  patet;  invitos  enim  plebis  defensores  periisse  clarius  est 
quam    quod    accurate    exponatur.      Optume    autem    quadrai   quod    P 

habet:  „inulti.u  Quod  idem  vocabulum  in  Vi  archetypo  scriptum  fuisse 
cogniti!  proclive  est,  si  consideramus,  quam  facile,  sive  litterae  capitales 
sive  minusculae  adhibitae  erant,  littera  L  I  litterae  speciem  praebere 
potuerit;  nam  capitalis  litterae  L  linea  obliqua  saepe  perbrevis  erat 
ita  ut  I  litterae  simillima  fìeret;  et  in  minusculis  i  saepe  supra  cete- 
rarum  litterarum  lineam  educebatur  atque  ita  eandem  fere  speciem 
habebat  quam  littera  1.  cf.  Wattenbach:  Anleitung  zur  lat.  Palaeo- 
graphie  p.  8.  Simili  oculorum  errori  et  negligentiae  cuidam  librarli 
tribuerim  quod  Jug.  85,  46  in  Vo  scriptum  est:  „deinde  exercitus  ibi 
est  locorum  sciens  et  mehercule  magis  strenuus  quam  felix  — ". 
Recte,  opinor,  editores,  ut  in  Po  invenitur,  exhibent:  „ — sciens  sed  — ". 
Quum  enim  sententia  subsequens  causam  afferat,  cur  exercitum  infe- 
licem  vel  minus  felicem  Marius  appellet,  sequitur  ut  notio  primaria 
mala  exercitus  fortuna  sit,  quae  qtiidem  ut  animos  maerore  percutiens 
opposita  est  iis  quibus  hominum  animi  eriguntur,  cujus  generis  est 
exercitus  locorum  sciens.  Ergo  particula  adversativa,  non  copulativa 
opus  est.  Quum  autem  „sciens"  praecedat,  „sed"  sequatur,  una 
aequalium  inter  se  excipientium  litterarum  facillime  excidere  potuit 
atque  monendum  est  omnibus  locis  in  Vo  „set"  non  „sed"  scri- 
ptum esse. 

Addimus  locum  quem  Dietschius  in  Vo  integrum  traditum  putat 
Jug.  31,  25:  „ne  tantum  scelus  impunitum  amittatis;"  in  Po  est 
„ —  obmittatis"  et  recte,  puto,  Jordanus  ita  exhibet.  Nam  quod 
Dietschius  contendit,  nonnumquam  „amittere"  dici  de  rebus  consulto 
negligendis  idque  apud  antiquiores  comicos  hujusque  sententiae  argu- 
mentum  affert  Ter.  Eun.  V,  2,  14:  „unam  hanc  noxiam  amitte," 
errat,  opinor,  vir  doctissimus,  quum  hoc  loco  „amittere"  dimittendi, 
non  negligendi  significationem  habere  manifestum  sit,  cf.  Phormio  I, 
2,  91.  Dimittendi  significationem  etiam  Sallustius  admittit  Hist.  ine. 
81  (D),  quem  locum  Donatus  ad  Teren.  Phorm.  I,  2,  91  laudat.  Prae- 
terea  in  Po  est  „o&mittatis,"  non  „omittatis,"  qua  e  forma  antiquiore 
in  Po  servata  apparet  difficilius  ex  „amitt."  commutatum  esse  „ob- 
mitt."  quam  „amitt."  ex  „obmitt." ,  quod  fortasse  in  libris,  per  quos 
Vi  librarius  textum  traditum  accepit,  scriptum  erat  „omittatis." 

Soli  autem  negligentiae  librarli  hos  Vi  locos  corruptos  tribuen- 
dos  esse  arbitror: 

Cat.  51,  34  in  Vo  contra  sensnm  legimus:  „nt  illi  quibus  Da- 
masippi  mors  laetitiae  h\it,  paulo  post  ipsi  trahebantur"  et  Pi  lectio 
n —  filerai  —  "  recipienda  mihi  videtur.  Sensus  enim  postulat  in 
sententia  relativa  tempus  praeteritum  perfectum,  ut  vis  temporis  prae- 
teriti  imperfecti  lucide  appareat,  quae  ratio  praeterea  „paulo  post" 
verbis  indicatur;  buie  autem  rationi  non  satisfacit  „fuit",  quod  sive 
merum  perfectum  sive  aoristi  vice  fungens  ab  hoc  loco  prorsus  alie- 
num  est. 

Cat.  52,  26  in  Vo  est:  „miser emini  censeo  —  atque  etiam  ar- 
matos  dimittatis"  ;  at  censendi  verbum  et  subsequens  „dimittatis"  prò 
imperativo  flagitant  conjunctivum  „misereamini,"  ut  in  Po  est. 

Deinde  contra  Romanorum  dicendi  consuetudinem  Cat.  52,  33 
in  Vo  scriptum  est:  „si  dis  atque  hominibus  umquam  ullis  pepercit", 
recte  in  Po  :  „si  dis  aul  hom.  — "  ;  negativa  enim  sententiae  vis  „aut" 
rectum  esse  ostendit;  et  quum  formula  „di  atque  homines"  saepius 
vitae  usu  adhiberetur,  usitatior  formula  facilius  quam  inusitatior  irre- 
pere  potuit. 

Sallustii  denique  contra  usum  dictiones  variandi  Cat.  51,  12  in 
Vo  invenimus  „in  obscura  vitam  agunt";  in  Po  autem  est:  „ —  ha- 
bent" ,  quam  lectionem  veram  esse  judico ,  quia  paucis  versibus  post 
dictio  „vitam  agunt"  sequitur  et  Sallustium  dictiones  variandi  studio- 
sissimum  fuisse  constat. 

Jam  vero  ad  eos  locos  tractandos  accedamus,  quibus  Pum  li- 
brariorum  errore  aut  negligentia  corruptum  esse  arbritamur.  Ita 
Jug.  85,  17  Jordanus  non  recte,  ut  opinor,  codicem  Pum  secutus 
scripsit:  „quod  si  jure  me  despiciunt,  faciunt  idem  majoribus  suis"; 
in  Vo  legimus  :  „ —  faciant  item",  et  quamquam  in  incerto  est,  utrum 
„idem"  an  „item"  rectius  sit,  quum  et  „idem  facere"  et  „item  facerc" 
Sallustius  scribere  potuerit  atque  saepissime  faciendi  verbum  cum  ad- 
verbio  et  dativo  conjungatur,  certe  „faciant"  conjunctivus,  ut  genuina 
lectio,  indicativo  „faciunt"  praeferendus  est;  Marius  enim  fingens  jure 
se   ab   istis   despici  cohortatur  eos  irridens  ut  item  faciant  majoribus; 

et  ita  facere  eos  oportere,  si  inter  justos,  qui  suum  cuique  tribuant, 
haberi  velint.  Indicativus  „faciunt"  tum  tantum  ferri  posset,  si  „jure" 
vocabulo  omisso  et  „si"  in  „quum"  mutato  Sallustius  scripsisset: 
„quum  me  despiciunt,  item  faciunt  majoribus  suis.u  Haec  esset  sen- 
tentia  animi  tranquille  ratio cinantis,  sed  periisset  cavillationis  acerbitas, 
quae  optime  ad  Marii  orationem  quadrat.  Vi  autem  lectionem  etiam 
in  Pi  archetypo  fuisse  fortasse  conjici  potest  e  lectione  codicis  P2i, 
qui  ad  idem  archetypum  atque  Pus  Dietschio  teste  exaratus  „faciantu 
exhibet;  quamquam  non  magna  Po2  auctoritas  tribuenda  est.  Sed  si 
reputaveris  vix  dubitari  posse,  quin  Pus  e  libro  transcriptus  sit,  in 
quo  „a"  litterae  superne  patentes  scriptae  „u"  litteris  simillimae  erant, 
ut  ex  his  mendis  apparet:  Cat.  58,  4:  „quantumu  prò  „quantam", 
51,  8:  „ingenium"  prò  „ingenia"  52,  11:  „vocabulum"  prò  „voca- 
bula"  :  si  haec ,  inquam ,  reputaveris,  facile  Pi  librarium  oculorum  er- 
rore illud  mendum  admittere  potuisse  agnosces. 

Etiam  plures  sunt  Pi  loci,  quibus  menda  ex  oculorum  errore 
exorta  suspicor;  quum  autem  non  ita  perspicua  sint,  hoc  loco 
praetermitto. 

Negligentiam  autem  librariorum  harum  Pi  lectionum  falsarum 
originem  fuisse  puto:  Cat.  20,  2  in  Po  legimus:  „ni  virtus  fìdesque 
vestra  expectata  forent,"  ubi  „expectatau  lectio  quominus  prò  vera 
Vi:  „spectatau  feratur,  contextus  prohibet. 

Deinde  Cat.  51,  15  quamquam  Jordanus,  Po  quasi  addictus  Vo 
inimicus,  scripsit:  „ —  de  poena  disserunt,  si  ea  paulo  saevior  (in  Po 
est:  „sevior")  fuit.",  tamen  Wirzius,  item  Pum  Vo  praeferendum  esse 
existumans,  hoc  loco  Pi  lectionem  ferri  non  posse  contendit,  et  recte 
puto.  Nam  etiamsi  non  cum  Herzogio  in  conjunctis  vocabuhs  „paulo 
saevior"  contradictionem  logicam  statuerim,  tamen  hoc  adjectico  sae- 
vior" Caesar  in  oratione  uti  non  potuisset,  nisi  poenam  per  se  sem- 
per  saevam  esse  censuisset.  Sed  longe  abest  ab  ista  opinione  Caesar 
neque  putat  poenam  delieto  parem  esse  saevam,  sed,  ut  e  toto  con- 
textu  apparet,  nulla  de  alia  nisi  de  severa  poena  cogitat.  Ac  si  gra- 
dationem  adhibet,  uti  potest  tantummodo  severiore,  non  saeviore 
poena.     Et   fortasse  ex  scriptura  Pi  „sevior"  conjici  potest,   syllabam 

„er"  excidisse,  quum  P1  us  quem  ex  eodem  fonte  fluxisse  ex  quo  Pum 
viri  docti  consentiunt,  „severiora  sine  correctoris  vestigiis  habeat  atque 
rarissime  tantum  in  Po  „e"  prò  „ae"  scriptum  sit,  multo  saepius 
,,ae"  prò  „e". 

Jug.  85,  13  Pi  lectionem:  „quae  illi  audire  et  legere  solent, 
eorum  partem  vidi,  alia  egomet  gessi"  rejiciendam  et  Vi:  „aut  — u 
recipiendam  esse  etiam  Jordanus  coneedit.  Non  enim  verisimile  est, 
Sallustium  vel  Marium  dicere  voluisse,  illos  homines  nobiles  idem  et 
audire  et  legere,  sed  sententia  est,  alia  audire  eos,  alia  legere,  nulla  vi- 
disse  aut  gessisse:  atque  consideres  velini  partitionem  quae  in  sen- 
tentia primaria  est  „eorum  partem  vidi,  alia  egomet  gessi,"  cui  par- 
titoni in  relativa  sententia  aptius  respondet  sejunctio  per  „aut"  quam 
conjunctio  per  „et"  particulam  facta. 

Omissum  denique  est  Jug.  85,  42  in  Po  „omnibus";  in  Vo  au- 
tem  legimus  „ubi  se  omnibus  flagitiis  dedecoravere  turpissimi."  Sed 
„  omnibus"  vehementer  desideratur;  „flagitiis"  enim  ablativus  attributo 
carens  nimis  mihi  languere  videtur,  quum  praesertim  superlativus 
„ turpissimi"  sequatur. 

Omnibus  bis  locis  contra  sensum  Pi  lectiones  esse  puto;  con- 
tra  Sallustianum  autem  usum  in  Po  Cat.  51 ,  5  scriptum  mihi  esse 
videtur:  „bello  Macedonico  —  Rhodiorum  civitas  magna  atque  magni- 
fica quae  populi  Romani  opibus  creverat,  infida  atque  advorsa  nobis 
fuit"  ;  in  Vo  est  :  „ —  infida  et  advorsa  —  " ,  ac  Wirzius  recte  mo- 
nuisse  videtur,  paulo  ante  Sallustium  scripsisse  „magna  atque  magnifica" 
obeamque  causam  Vi  lectionem  ut  elegantiorem  anteponendam  esse, 
quum  praesertim  Sallustius  dictiones  variare  soleat.  Atque  idem  per- 
tinet  ad  Jug.  14,  11  ubi  Vi  lectionem  „scelere  et  superbia"  contra 
Pum,  in  quo  est  „ —  atque  —  ",  recipiendam  esse  patet  e  proximo 
„atque"  („fratre  meo  atque  —  "). 

Tum  Jug.  14,  10  Pi  lectio  „a  latere"  non  Sallustii  est ,  quum 
Sallustius  semper,  ut  in  Vo  est,  dicat  „ab  latere"  cf.  Jug.  93,  2. 
101,  8.  Denique  Jug.  85,  35  Pi  lectio  „inollitiem"  rejicienda,  Vi 
„mollitiam"  recipienda  est,  quia  Sallustius  omnibus  ceteris  locis  forma 
primae  declinationis  usus  est. 

Etiam  id  Po  accidit,  ut  glossemata  in  textum  irrepserint,  ut 
Jug.  31,  19  ubi  in  Po  invenimus:  „  —  contempnit,  profecto  scilicet  —  " 
et  recte  p  corrector  „profecto"  uncinis  inclusit  et  superscripsit  :  „haec 
glossa  est."  cf.  Cat.  20,  5  ubi  idem  corrector  eodem  modo  et  in- 
clusit et  notavit  verba  „frequenter  mente  versavi,"  quae  in  Po  inter 
verba  ,,mente"  et  ,,agitavi"  interposita  extant.  Si  vero  glossemata  in 
textum  Pi  irrepsisse  constat,  verisimile  est,  etiam  Jug.  85,  41  glossae 
deberi  illud  ,*,sudorem"  quod  in  Po  ante  ,,pulverem"  positum  in  Vo 
non  invenitur.  Accurate  enim  Dietschius  observavit,  Sallustium  num- 
quam  nisi  uno  non  pluribus  praecedentibus  „et  alia  talia"  usurpasse 
ac  recte  addit,  sic  Romanorum  consuetudinem  postulare;  quocirca 
quum  alterumutrum  aut  „sudorem"  aut  ..pulverem"  glossema  esse 
necesse  sit,  facile  esse  intellectu,  „sudorem"  explicandi  causa  adjectum 
esse.  Assentior.  At  errat,  veruni  non  sua  culpa  sed  eorum,  quorum 
collationibus  usus  est,  quum  dicit,  in  Vo  esse  „sudorem  et  alia  talia — ". 
Jordani  enim  optima  ex  collatione  apparet,  in  Vo  id  verbum  omissum 
esse,  quod  glossae  deberi  invenimus:  ..sudorem." 

Ita  postquam  de  locis  disseruimus,  qui  aut  in  Po  aut  in  Vo, 
quamquam  sensum  quendam  babere  videntur,  librariorum  negligenza 
quadam  corrupti  sunt,  apponamus  nunc,  ut  major  fiat  perspicuitas, 
locorum  examinatorum  series: 


Loci  qui  in  Vo  corrupti,  in  Po 
integri  sunt: 
Jug.  31,  2    :  V:  inviti 
P:  inulti 
85,  46:  V:  sciens  et 

P:  sciens  sed 
31,  25:  V:  amittatis 
P:  obmittatis 
Cat.  51,  34:  V:  fuit 

P :  fuerat 
52,  26:  V:  miseremini 
P:  misereamini 


Loci  qui  in  Po  corrupti,  in  Vo 
integri  sunt: 
Jug.  85,  17:  P:  faciunt 
V:  faciant 
Cat.  20 ,  2   :  P  :  expectata 
V:  spectata 
51,   15:  P:  sevior 
V:  severior 
Jug.  85,   13:  P:  audire   et  legere 
V  :  audire  aut  legere 
85,  42  :  P  :  —  flagitiis  — 
V:  —  omnib.flag. — 


26 


Cat.   52,  33:   V:  dis   atque  homi-     Cat.  51,  5   :  P:  infida  atque  adv. 
nibus  V:  inf.  et  adv. 

P:  —  aut  —  Jug.  14,  11:  P:  scelere  atque  sup. 

51,  12:  V:  vitam  agunt  V:  se.  et  sup. 

P:  vitam  habent  14,  IO:  P:  a  latere 

V:  ab  latere 
85,  35:  P:  mollitiem 
V:  m'ollitiam 
31,  19:  P:  „profecto"  gì. 
Cat.  20,  5    :  P:  „freq.  mente  ver- 

sari"  gì. 
Jug.  85,  41  :  P  :  „sudorem"  gì. 
Haec  si  et  Vi  et  Pi  menda  comparamus  atque  numero  et  vi 
aestimare  conamur,  quamquam  de  utriusque  codicis  auctoritate  non- 
dum  certuni  judicium  est,  tamen  id  dicendum  mihi  videtur  Pi  mendo- 
rum  quaedam  graviora  esse,  quatenus  in  Po  minore  diligentia  usus 
Sallustianus  servati! s  esse  videatur,  atque  tenendum  est,  Pi  textu  glos- 
sematis  interpolato,  Vo  nullum  recentiorum  glossematum  inesse  vestigium. 
Secl  progrediamur  ad  eos  horum  codicum  locos  perscrutandos 
qui  corrigendi  studio  corrupti  videntur. 

Ita  Jug.  31,  26  Vi  lectio:  „quae  nisi  quaesita  erunt,  nisi  vin- 
óicanlur  in  noxios,  quid  erit  relicum"  ferri  non  potest,  quum  in  altera 
sententia  conditionali,  quae  eandem  vim  atque  prior  habet,  sensu  idem 
tempus  flagitetur,  quod  in  priore  est:  fut.  exact.  Praeterea  contra  Vi 
lectionem  etiam  Diomedes  facit,  qui  hunc  locum,  ut  in  Po  est,  laudai 
p.  365:  „—  nisi  vindicatum  in  noxios  — ".  Deinde  quod  Cat  33,  1 
in  Vo  est:  „plerique  patria  sed  omnes  fama  atque  fortunis  expertes 
sumus",  in  Po  „ —  patriae  — ",  utrumque  dici  posse  concedendum 
est;  sed  quia  multo  verisimilius  est,  „patriae"  in  „patria"  quam  „pa- 
triaa  in  „patriaeu  mutatum  esse,  Vi  lectio  grammatici  corrigentis 
suspicionem  movet,  quamquam  ego  ita  mixtae  structurae  locos  in  Sal- 
lustii  scriptis  nondum  inveni,  nam  quos  Kritzius  affert*)  huic  loco 
non  prorsus  respondent. 


*)  Cat.  25,  2:  „docta  litteris  —  multa  alia"  Jug.  84,  2:  „plerosque  mili- 
tiae,  paucos  fama  cognitos." 

Jug.  31  ,  10  Memmius  ubi  de  nobilumi  moribus  disserri,  qui 
sacerdotia  et  consulatus  atque  triumphos  suos  ostentautes  magnifici 
per  ora  civium  incedant,  pergit:  V:  „proiude  quasi  ea  honores  non 
praedas  habeant"  P:  „proinde  quasi  ea  honori  non  praedae  habeant" 
In  Vo  seutentia  est:  quasi  ea  (honores)  aeceperint  et  habeant,  quia 
iis  digni  sint ,  qnia  digni  sint  qui  niagistratibus  honorentur ,  ac  non 
per  vini  ea  arripuerint  et  occupaverint.  In  Po  seutentia  est:  quasi, 
quum  ea  occupata  habeaut,  nihil  antiquius  ducant  quam  ut  vero  honore 
augeantur,  ac  non  id  tantum  agant  ut  ex  illis  divitias  quam  maximas 
sibi  parent.  Quas  sententias  si  comparamus  et  conferimus  quae  ante- 
cedunt  §.  9:  „ —  taciti  indignabamini  aerarium  expilari,  reges  et 
populos  liberos  paucis  nobilibus  vectigal  pendere,  penes  eosdem  et 
summam  gloriam  et  maxumas  divitias  esse,"  patet,  Pi  lectionem  optime 
ad  contextum  quadrare,  Vi  lectionem  multo  minus,  quam  ob  causam 
haec  rejicienda  est. 

Timi  Jug.  85,  5  in  Vo  scriptum  est:  me  a  beneficia  in  rem- 
publicam  procedimi,"  in  Po:  „mea  bene  facta  reipublicae  proce- 
dunt."  Non  puto  dici  posse  beneficia  procedere;  certe  manifestimi 
est,  Marti  hanc  esse  sententiam ,  aequos  bonosque  sibi  favere,  quia 
quae  bene  fecerit  vel  faciat,  ea  reipublicae  prospere  cedant;  quae 
agant  nobiles,  non  reipublicae  sed  factionibus  tautum  usui  esse.  Pro- 
pterea  Pi  lectio  recipienda  est,  et  Vi  lectionis  originem  ita  explica- 
verim  :  ?,bene  facta"  verbis  oculorum  errore  in  „beneficia"  mutatis 
grammaticus  quum  desideraret  quo  accuratius  defìnirentur  beneficia,  idque 
in  „reipublicae"  latere  putaret,  restituendum  ducebat:  „in  rem  publicam." 

Gravissimi  autem  momenti  est  Jug.  85,  16,  quem  locum  dili- 
gentius  tractatum  Jordanus  firmimi  fundameutum  habet,  quo  nisus 
Vi  textum  ab  interpolatoribus  misere  vexatum  esse  contendit.  Et 
quae  de  hoc  loco  Jordanus  dixit,  ea  recte  dieta  esse  milii  videiitur. 
Sed  apponamus  quae  in  codicibus  scripta  sunt:  V:  „Àc  si  jam  ex 
maire  Albini  aut  Bestiae  quaeri  poss*'t ,  mene  an  illos  ex  sese  gigni 
maluerint,  quid  responsuros  creditis  itisi  sese  liberos  quam  optimos 
ma^ùsse?"  P:  ,,Ac  si  jam  ex  patribus  Albini  aut  Bestiae  quaeri  pos- 
set ,   mene  an  illos  ex  se  gigni  maluerint ,   quid  resp.  cred. ,  nisi  sese 

lib.  q.  opt.  voluisse."  Ut  ab  ex  trema  sentenlìae  parte  incipiamus  ,  Vi 
lectio  ,,maluisse"  librariorum  negligentiae  tribuenda  est;  antecedente 
enim  „quamu  particula  librarli  animo  videtur  comparationis  ratio 
obversata  esse,  et  mendum  ita  exortum  ille  induxit,  praesertim  qiium 
panlo  ante  „maluerint"  scripserit.  Sed  cui  hoc  „maìuisse"  tribuen- 
dum  sit,  eundem  non  puto  cetera  mutasse,  quoniam  haec  Consilio 
quodam  scripta  sunt,  lectioni  autem  „maluisse"  consilium  ullum  inesse 
omnino  dici  non  potest.  In  ceteris  assentior  Jordan o ,  qui  gramma- 
ticum  min us  eruditum  „possit"  correxisse  censet,  quia  offenderit  in 
conjunctivi  perfecto  „maluerint"  apto  ex  imperfecto  „posset";  „ex 
matre"  autem  eum  scripsisse,  quod  ignoraverit  „gignere"  non  tantum 
feminas  dici;  ac  nos  addimus,  singularem  numerum  prò  plurali  eum 
scripsisse  videri ,  quod  plurali  numero  „patribus"  vel  „matribus"  uti 
per  „aut"  particula m  non  licere  censuerit.  Accedit  quod  Pi  lectionem 
Plutarchus  testatili*  quum  exhibet  in  vita  Marii  e.  IX:  Envv&àvtxo,  ti 
£iìj  xal  roìig  extìvwv  {BtiGtiov  xaì  Idlfitvov)  oì'ovzai  ngoyóvovg  avreo 
(.tàXlov  uv  tv'gao&ai  na.Qan'kriolovg  exyóvovg  Ò.tioXltiìÌv .  Ita  hoc  loco 
Vus  prorsus  abjiciendus  est. 

Addamns  nunc  eos  locos,  qui  eodem  modo  corrigendi  cupiditate 
in  Po  corrupti  videantur. 

Sensui  non  satisfaciunt  hi  Pi  loci: 

Cat.  20,  6  in  Po  scriptum  est:  „nisi  nosmet  ipsos  vindicamus 
in  libertatem,"  in  Vo  :  „—  ipsi  — ";  quam  Vi  lectionem  veram  esse 
e  toto  sensu  apparet;  Catilina  enim  dicit,  se  suosque  nullo  ex  alio 
nisi  ex  se  ipsis  salutem  sperare  posse. 

Cat.  20,  13  Pi  lectionem  „denique  quid  reliqni  habeamus  prae- 
ter  miserain  animam"  recte  editores  rejecerunt;  hic  enim  conjunctivus 
„habeamns"  ita  languet  orationisque  vim  frangit,  ut  prò  certo  habere 
possimus,  Sallustium  Catilinam  dicentem  fecisse:  „ —  habemus  — ", 
ut  in  Vo  est.  Eodemque  modo  Cat.  20,  15  non  Pi  lectionem  „hor- 
Untur,"  sed  Vi  „hortantnr"  editores  receperunt,  nam  gravior  vis,  quae 
indicativo  inest,  ad  Catilinae  Consilia  optime  quadrat. 

Deinde  Cat.  20,  10  Vi  lectio  „utemini"  sensu  praeferenda  mihi 
videtur,  quamquam  Jordanus  Pi  auctoritatem  secutus  scripsit  „utimini" 

quod  etiam  in  Bernensi  est.  Hoc  enim  loco  futurum  melius  esse 
arbitror  quam  imperativum ,  quoniam  Catilina  socios  non  hortatur 
ut  sibi  ipsi  munus  dent  quodcunque  sit,  sed  profitetur,  se  nullo 
modo  eis  defuturum  esse,  sive  imperium  sibi  committant,  —  quo  qui- 
dem  se  solum  dignum  esse  obiter  monet  — ,  sive  milite  tantum  se 
utantur;  quidquid  constituturi  sint,  nullo  modo  eos  se  non  usuros 
esse.     Quae  si  sententia  est,  veram  lectionem  Vus  nobis  tradidit. 

Tum  Cat.  51,  4  in  Po  invenimus:  „magna  mihi  copia  est  me- 
morandi, p.  e,  qui  reges  atque  populi  ira  aut  misericordia  impulsi  male 
consuluerint",  in  Vo  :  ,, —  quae  reges  —  consuluerunt."  Quamquam 
utrumque  dici  potest,  tamen  contra  Pum  et  cum  Vo  Arnsiani  aucto- 
ritas  facit,  qui  ut  dictionem  „aliquam  rem  consulere"  confirmet,  do- 
cumentum  hunc  locum  affert:  „—  quae  —  consuluerunt";  atque 
quin  haec  lectio  ad  sententiae  contextum  melius  quadret  quum  Caesaris 
non  intersit  ostendere  homines  male  consulentes  sed  res  male  consui- 
tas,  dubitari  non  potest. 

Tum  Cat.  51,  21  in  Po  est:  „  quamobrem  in  sententiam  non 
addidisti,  uti  prius  —  animadverteretur",  in  Vo:  „—  in  sententia — ". 
Usitatior  est  dictio  „addere  in  vel  ad  aliquid",  ut  Cicero  dicit:  „in 
orationem  addere"  (ad  Attic.  1,  13).  Sed  hoc  loco  ex  Silano  Caesar 
non  quaerit,  quamobrem  sententia  jam  dieta  hoc  additamentum  non 
adjecerit,  ut  prius  verberibus  in  eos  animadverteretur,  sed  interroga^ 
quamobrem  quum  sententiam  dixerit,  sententiam  non  ita  dixerit,  ut 
praeter  supplicium  etiam  verberibus  in  eos  animadvertendum  censeret. 
Et  quod  in  Po  usitatior  dictio  in  rarioris  locum  irrepsit,  nulla  causa 
est  cur  mireris. 

Miror  autem,  quod  omnes  editores  Cat.  51,  23  Pi  lectionem: 
„at  aliae  leges  item  condemnatis  civibus  non  ani  mani  eripi  sed  exilium 
permitti  jubent"  receperunt,  Vi  lectionem:  „at  aliae  leges  item  de 
cond. — "  neglexerunt,  quamquam  Pi  lectione  recepta  „item"  non  habet 
quo  recte  referatur.  Nani  si  „de"  omittitur  et  „ condemnatis  civibus" 
ex  „eripi"  et  „permittia  verbis  pendet,  quo  „item"  referas  nisi  ad  „ju- 
bent"?  Tum  autem  lex  Porcia ,  de  qua  Caesar  in  antecedentibus 
loquitur,   idem   vetuit   et  jussit,   quod  hae  aliae  leges.     Ut  taceam  de 

miris  ambagibus  ac  paene  stultitia  \  qua  alias  leges  Caesar  attulisset, 
quum  nihil  aliud  eum  dicere  oportuisset  nisi  „at  eadem  lex  Poreia 
condemnatis  civibus  —  jubet,"  id  constat,  legem  Porciam  nondum 
exilium  permisisse,  cf.  Liv.  X,  9,  4  :  „Porcia  lex  sola  prò  tergo  civium 
lata  videtur,  quod  gravi  poena,  si  quis  verberasset  necassetve  civem 
Romanum,  sanxit"  cf.  Cic.  prò  Rab.  3,  9.  4,  12.  Neque  fieri  potest, 
ut  „item"  ad  „animam  eripi"  tantum  ,  non  ad  „permitti"  referatur, 
quamquam  lex  Poreia  cives  necari  vetuit  ;  nani  ita  referre  tum  tantum 
liceret,  si  Sallustius  „item"  non  ante  ,, condemnatis  civibus,"  sed  post 
haec  verba  posuisset.  Si  vero,  ut  in  Vo  est,  „de"  praepositio  ante 
„cond.  civ."  inseritur,  nulla  mihi  videtur  adesse  difficultas.  Haec 
velim  consideres:  Modo  commemorata  est  lex  Poreia  de  tergo  civium, 
ne  quis  advorsus  provocationem  civem  necet  neve  virgis  caedat.  Erat 
ergo  lex  de  civibus  condemnatis.  Et  nunc  Caesar  pergit  :  „aliae  leges 
item  de  condemnatis  civibus  — ",  sententiaque  ejus  ita  explicanda  est: 
ut  lex  Poreia  vetat  te,  Silane,  in  sententia  addere,  uti  in  conjuratos 
verberibus  prius  animadvertatur  quam  supplicium  sumatur,  ita  aliae 
leges,  quae  item  latae  sunt  de  condemnatis  civibus,  quae  item  ad 
condemnatos  cives  pertinent,  vetant  supplicium  suini  et  exilium  per- 
mittunt.  Ita  „item"  suum  habet  locum,  ac  mihi  Vi  lectio  esse  vera  videtur. 
Neque  aliter  res  se  habet  Jug.  31,  19,  ubi  in  Vo  scriptum  est: 
„qui  si  dediticius  est,  profecto  jussis  vestris  oboediens  erit;  sin  ea 
contemnet,  scilicet  existumabitis,  qualis  illa  pax  —  sit  — ."  Jorda- 
nus  recepit  Pi  lectionem:  „ —  contemnit  — .",  videlicet  quia  in  Vo 
stolida  orationis  emendandae  cupiditate  grammaticum  qui  futurum 
tempus  in  sententia  primaria  subsequi  vidisset,  etiam  in  secundaria 
sententia  futurUm  restituendum  censuisse  putavit.  Quid  vero?  cor- 
ruptusne  censendus  erit  Vus,  si  demonstrari  potuerit,  futurum  ilio  loco 
necessarium  esse?  Et  est  necessarium.  Nani  quae  jussa  plebis  intel- 
ligenda  sint,  apparet  ex  verbis  antecedentibus  §.  18  „indicio  ipsius 
Jugurthae."  Memmius  voluit  plebem  jubere  Jugurtham  ipsum  Romani 
venire,  ut  de  iis  indicaret,  qui  ,?rempublicam  prodidissent."  Quod 
quum  plebs  eo  tempore,  quo  Memmius  contionatus  est,  nondum  jus- 
sisset,  fieri  non  potuit,    ut  Jugurtha  tempore  tum  praesenti  jussa  pie 

bis  contenni eret;  sed  futuro  demum  tempore,  si  plebs  jussisset  et  jussa 
ad  Jugurtbam  delata  essent,  fore  Memmius  dicere  potuit,  ut  Jugurtba 
ea  contemnere  posset.  Ergo  „contemnit"  sensum  non  habet  et  vera 
est  lectio  Vi:  „contemnet."  Ac  ne  putes,  praesens  tempus  ,,dediti- 
cius  est"  cum  lectione  „contemm't"  facere,  velim  reputes  etiam  hoc 
loco  aliter  dicere  Memmium  omnino  non  potuisse  eodem  modo  quo 
postea  „contemn«t"  dicere  non  potuit.  Tum  enim  quum  Memmius 
orationem  habuit,  Jugurtba  jam  dediticius  erat,  quum  Jugurtba  a 
Bestia  et  Scauro  in  deditionem  acceptus  esset  illa  pace,  ex  qua  Mem- 
mius magnam  illam  iram  ceperat;  et  Memmius  in  oratione  nihil  aliud 
metuit  nisi  ne  verbo  non  re  Jugurtha  dediticius  sit.  Ita  sententia 
est:  „si  vere  dediticius  est  — ".  Manifestum  ergo  est,  Pum  corru- 
pisse  correctorem  studio  orationis  membra  coaequandi  permotum,  Vum 
autem  Sallustianam  formam  servasse. 

Deinde  Jug.  85,  24  ipse  Jordanus  confitetur,  Pum  non  recte 
exhibere  „patior,"  Vum  autem  recte  „fateor.u  Ab  bac  enim  sententia 
ironia,  quae  verbo  patiendi  inesset,  prorsus  aliena  est;  atque  ingra- 
tissima  esset  ejusdem  verbi  patiendi  repetitio,  quum  modo  Marius 
dixerit:  „in  occulto  patitur."  Tum  si  Jug.  85,  34  in  Po  legimus: 
„his  ergo  praeceptis,"  languere  mihi  videtur  Marii  oratio,  quae  gravi- 
tate augetur,  si  „ego,u  ut  Vus  exhibet,  comprobato  àovvófrcog  haec 
sententia  antegressas  excipit.  Quamobrem  Vus  mihi  praeferendus 
videtur.  Fortasse  vero  haec  Pi  scriptura  negligentiae  tantum  librarii 
debetur. 

Restat  denique  Jug.  24,  8,  ubi  uterque  codex  corruptus  est; 
sed  in  Vo  negligentiae  vel  ignorantiae  tantum  mendum  est,  quod  qui- 
dem  adducat  ad  veram  lectionem  :  „quid  est  relicum  nisi  vestra  vis 
quo  moveri  possit  ;"  in  Vo  enim  scriptum  est  „nisi  vestra  vis  commo- 
veri  possit"  in  Po  autem  est  :  „ —  vis  vestra  a  qua  moveri  — ",  quae 
lectio  a  correctore  originem  habet. 

Accedunt  loci  quibus  in  Po  contra  communem  Romanorum  con- 
suetudinem  quaedam  scripta  esse  arbitror.  Ita  Jug.  14,  1  in  Po  in- 
venimus  „vos  mihi  cognatorum .  vos  in  adfinium  locum  ducerem," 
recte   autem   in  Vo  :    ,, —  vos  adfinium  loco(c;   nam,  ni  fallor,  Latini 


—    32    - 

„in  locum  alicujus  ducere"  omnino  non  dicunt;  Cicero  quidem  dicit: 
„in  locum  mortui  vocare,"  sed  multo  saepius  ablativum  usurpat:  (filii) 
loco  esse,  loco  habere.  Et  Sallustius  ipse  in  oratione  Philippi  scri- 
psit:  „praedae  loco  aestumantur." 

Jug.  14,  9  in  Po  est:  „cum  liberis  tuis",  in  Vo  „tuis"  deest, 
neque  ego  puto  negligentia  omissum  esse.  Vi  enim  lectio  quum 
Arusiani  testimonio  p.  253  confirmatur,  tum  postulatur  Romanorum 
usu,  quo  ad  „pater",  „mater",  „liberi",  »filn",  alia  ejusdem  generis 
nomina  pronomen  possessivum  non  apponitur,  nisi  contextu  flagitatur, 
scilicet  ut  sententiae  ambiguitas  tollatur;  sin  minus,  omittitur.  Hoc 
autem  loco  cujus  liberi  intelligendi  sint,  ita  perspicuum  est,  ut  accura- 
tior  definitio  per  pronomen  possessivum  prorsus  supervacanea  sit.  Atque 
idem  pertinet  ad  Jug.  14,  15  P:  „propinquos  ceteros  meos"  V:  pro- 
quinquos   ceteros"   et   ad  Jug.  24,  3  P:   „patris  mei",  V:   „patris". 

Deinde  Jug.  85,  30  Jordanus  Vi  lectionem  :  „parvi  id  facio"  lectioni 
Pi:  „parvum  id  facio"  praeferre  non  dubitavit.  Laudat  Madvigium, 
qui  ad  Cic.  de  fin.  p.  781  (I  ed.)  demonstrat,  quum  „parum"  adver- 
bium  non  genitivi  pretii  vicem  tenere  possit,  „parum  facere"  prorsus 
rejiciendum  esse  et  scribendum  (ut  est  in  Vo)  „parvi  id  facio".  Prae- 
terea  facillime  ex  „parui  id"  „paruid"  et  lineolae  adjectione  ex  „pa- 
ruid"  „parum  id"  exortum  esse  ostendit.  Ita  quod  Sallustius  scri- 
pserit,  Vum  servasse  lucide  apparet.  Geterum  si  recte  Madvigius  de 
„parum"  lectionis  origine  disputavit  (neque  ego  habeo  quae  contra- 
dicum),  haec  lectio  non  tam  perversae  ipsa  Sallustiana  corrigendi  cu- 
piditati  quam  rectiori  locum  jam  corruptum  emendandi  studio  debetur. 

Tum  perperam  contra  Romanorum  consuetudinem  mutatus  esse 
etiam  Pi  locus  videtur  Jug.  85 ,  33 ,  ubi  Vus  exbibet  :  praesidium 
agitare",  in  Po  autem  est:  „praesidia  agitare";  nani  praesidium"  et 
,, agitare"  vocabula  in  unum  quasi  verbum  ita  coaluerunt,  ut  praesi- 
dium" numquam  in  „praesidia"  mutari  videatur,  cf.  Jug.  55,  4.  Tac. 
ann.  1,  38.  Sed  fortasse  haec  Pi  lectio  oculorum  errori  tribuenda 
est,  ex  „praesidiù"  exorta. 

Tum  Jug.  102,  8  in  Po  legimus:  „ex  populo  Romano  —  multo 
plura  bona  accepisses   —  ",  in  Vo:  „ —  cepisses  — ";  atque  ut  in  Po 

est,  ita  omnes,  quod  sciam,  editores  exhibent,  sed,  ni  fallor,  non  jure. 
Numquam  enim,  quamvis  attente  qua esi verini ,  apud  Romanorum 
scriptores  locum  reperi,  quo  accipiendi  verbum  cum  „ex"  praeposi- 
tione  conjunctum  sit,  nisi  aut  id,  ex  quo  quis  accipit,  inanimum 
est  et  tanquam  vas,  aut  accipiendi  verbum  idem  quod  comperiendi 
verbum  signifìcat  ita  ut  is,  ex  quo  quis  nuntium  accipit,  quasi  instru- 
mentum est,  per  quod  nuntius  affertur,  quasi  vas ,  ex  quo  cui  nuntius 
promitur.  Si  vero  accipiendi  verbum  genuinam  significationem  tenet, 
ita  ut  accipienti  respondeat  aliquis  qui  dat?  is  qui  dat  semper  per  „a" 
praepositionem  additur ,  et  recte  puto  ;  nam  „a"  praepositio  multo 
melius  ad  agendi  vini  quadrat,  et  agit  is  qui  dat,  a  quo  quis  accipit. 
Hoc  ergo  loco,  ni  inepta  disputavi,  contra  Romanorum  consuetudinem 
in  Po  est:  „ex  populo  R.  —  accepisses."  Capiendi  autem  verbum, 
cui  notio  agendi,  non  patiendi  inest,  saepissime  cum  „ex"  praeposi- 
tione  conjunctum  usurpatur;  compares  velim  dictionem:  „fructum 
capere  ex  aliqua  re",  cujus  dictionis  hujus  loci  dictio  simillima  est, 
ita  ut  populus  Romanus  quasi  arbor  sit,  ex  qua  illa  bona  quasi  fru- 
ctus  Rocchus  cepisset,  si  principio  ei  aliter  placuisset.  Quamobrem 
hoc  quoque  loco  Vus  videtur  mihi  vere  Latinum  ideoqae  vere  Sallu- 
stianum  servasse. 

Denique  contra  Sallustii  usum  dicendi  hae  Pi  lectiones  sunt: 

Cat.  52,  7:  P:  „conquestus  sum"  V:  „questus  sum".  Contra 
usum  Sallustii  in  Po  est:  „conquestus",  quum  Sallustius  semper  ver- 
bum simplex  „queri"  usurpet. 

Eodem  modo  Cat.  52,  1 1  Vi  lectio  :  „res  publica  in  extremo  sita 
est"  comprobanda,  Pi  lectio  „ —  posita  — "  rejicienda  est;  quum 
enim  Jug.  23,  2  eadem  dictio  a  Po  quoque  praebeatur,  sed  alia  illa 
forma:  ,, —  omnes  suas  fortunas  in  extremo  sitas  — ",  haec  forma, 
quam  hoc  loco  omnes  ceteri  codices  exhibent,  Sallustiana  putanda  est. 

Tum  si  Cat.  52,  18  in  Po  legimus:  „quanto  vos  aftentius  ea 
agetis,  tanto  illis  animus  infìrmior  erit",  in  Vo  :  „ —  tntentius  — ", 
prò  Vi  lectione  est  quod  quum  mtendendi  verbum  duodecim  locis 
Sallustius  usurpet  et  participium  locis  viginti  quattuor  et  formam  com- 
parativam  Jug.  55,  3,    adtendendi  verbo  bis  tantum  utitur,  participio 

nullo  nisi  hoc  loco  in  Po;  et  Wolfflinus  recte  monet,  oppositum 
comparativum  „«nfirmior"  majorem  vim  accipere,  si  „iwtentius44 
scribatur. 

Postremo  Cat.  52,  29,  ubi  in  Vo  invenimus:  „prospere  omnia 
cedunt",  in  Po  est:  „ —  prospera  — ".  Pus  autem  ipse  habet  Cat. 
26,  5:  „prospere  cessere44,  Jug.  20,  5:  „secus  cesserai',  Cat.  1,  5: 
„magis  procedere4',  Jug.  35,  4.  46;  4.  61,  3:  „parum  procedere44, 
Jug.  25,  10:  „secus  procedere.44  Hi  omnes  sunt  loci,  ubi  verbum 
vim  eveniendi  habet;  quibus  omnibus  locis  adverbia ,  non  adjectiva 
adjuncta  sunt,  et  „prospere"  quidem  Cat.  26,  5;  ita  Sallustianus  usus 
facit ,  ut  hoc  quoque  loco ,  quamquam  etiam  in  Bernensi  „prospera44 
est,  tamen  Pi  lectione  reprobata,  ^prospere44  legendum  sit. 

Ita  postquam  de  iis  locis  disseruimus  quos  aut  in  Vo  aut  in  Po 
a  correctoribus  libidine  quadam  corruptos  esse  satis  perspicuum  erat, 
addamus  quae  nonnullis  de  locis  non  ita  perspicua  sed  verisimilia 
certe  statuenda  videntur. 

Cat.  52,  18  ubi  in  Po  est:  „si  pauJw/wm  modo  — ",  in  Vo:  „si 
pauZwm  modo  — 44 ,  „paululum44  adverbium ,  cui  major  minuendi  vis 
inest  quam  adverbio  ;?paulum44,  in  hunc  locum  melius  quadrat  quam 
„paulum44  ut  in  Vo  est;  et  accedit  quod  facillime  syllaba  „lu"  oculo- 
rum  errore  excidere  potuit. 

Vum  autem  Sallustiana  servasse  suspicor  primum  Cat.  20,  9  P  : 
„fortissumi"  V  :  „o  fortissumi44,  quo  loco  quum  sententiae  „quo  usque 
tandem  patiemini44  addatur  „fortissumi44,  huic  vocativo  ironiam  quan- 
dam  inesse  apparet.  Tum  „o"  interjectionis  particula,  quam  Vus  ha- 
bet, omisit  Pus,  suo  est  loco,  et  prorsus  ejusdem  generis  est  locus 
ex  historiis  ep.  Pomp.  §.  6 :  ^castra  hostium  capta  —  satis  clara  vobis 
sunt,  prò  quis,  o  grati  patres,  egestatem  et  famem  redditis.44  Ita  Vi 
lecti  „o  fort.44  videtur  esse  genuina. 

Deinde  Vus  praeferendus  videtur  Cat.  58,  12  V:  „adgredi'mini" 
P:  „adgrediamini44.  Nam  ad  Catilinae  animi  ferocitatem  quae  tota 
oratione  apparet,  Vi  imperativus  mihi  melius  quadrare  videtur,  quam 
Pi  conjunctivus. 

Jug.  10,  2  omnes,  ni  fallor,  editores  scripserunt  quae  in  Po 
legerunt  :  „novissume  rediens  Numantia  meque  regnumque  meum  gloria 
honoravisti" ,  neglexerunt  Vi  lectionem:  „ —  oneravisti".  Si  vero 
reputamus  Jug.  12,  3  Sallustium  scripsisse  „aliquem  promissis  onerare" 
eandemque  dictionem  usurpatam  esse  a  Livio  IV,  13,  13.  cf.  X,  14. 
cf.  Just.  V,  4,  13:  „honoribus  onerare",  intelligimus  minime  semper 
onerandi  verbo  malum  sensum  inesse,  sed  bonam  etiam  in  partem 
usurpari,  nobisque  quum  occurrat  verbum  onerandi,  non  semper 
oportere  animo  obverselur  notio  ingrati  ponderis,  sed  etiam  gratissi- 
mae  copiae.  Accedit  quod  vetustiores  scriptores  quos  imitandi  stu- 
diosum  Sallustium  fuisse  nemo  negat,  onerandi  verbum  hoc  sensu 
usurpant  cf.  Plaut.  mil.  3,  1,  83.  capt.  4,  1,  7.  Quod  si  ita  est,  non 
video,  cur  „gloria  oneravisti"  dici  non  possit.  Adde  quod  non  bene 
dicitur  „gloria  honorare  aliquem"  nullo  adjectivo  gloriae  adjuncto; 
haec  enim  dictio  idem  fere  valet  quod  „honore  honorare",  idque 
rarissime,  opinor,  usurpatur,  nisi  aut  dictio  adjectivo  ornatur,  ut 
„summo  honore  honerare"  vel  alia  ejusdem  generis,  aut  „honore 
honorare"  sensu  tralato  significati  „magistratu  mandando  honorare", 
(cf.  Cat.  35,  3:  honore  honestatos).  Quamobrem  hoc  loco  „gloria 
honorare"  ferri  posset,  si  dictum  esset  „gloria  bellica"  vel  „gloria 
tua."  Quum  vero  Sallustius  ita  non  scripserit,  ut  Sallustium  vindi- 
cemus  ex  crimine  putidae  vel  falsae  dictionis,  Vum  comprobemus,  in 
quo  „gloria  onerare"  idem  est  quod  „gloria  augere".  Considerandum 
denique  est,  multo  facilius  „oneravisti"  in  „honoravisti"  quam  „hono- 
ra visti"  in  „ oneravisti"  mutari  potuisse.  Nam  eorum  librorum,  e 
quibus  Pus  fluxit,  librarios  aspirationis  studiosissimos  fuisse,  vestigiis 
quae  in  Po  adsunt  demonstratur  cf.  Jug.  85,  5:  „hora"  prò  „ora", 
Cat.  52,  32.  Jug.  14,  18:  „huhic"  prò  „huic",  Cat.  58,  8:  „inhibi- 
tis"  prò  „inibitis",  Cat.  2,  8:  „honeri"  prò  „oneri".  Itaque  si  quis 
scripserat  „ftoneravisti",  homo  doctus  correxit  „honora visti". 

Jug.  31,  18  dici  potest  utrumque  et  quod  in  Po  est:  „quod 
magis  vos  fecisse  quam  illis  accidisse  indignum  est",  et  quod  Vus  ex- 
hibet  :  „quae  magis  vobis  fecisse  — "  ;  sed  videtur  mihi  ad  totam  sen- 
tentiam   aptius  esse,    si  non  modo  comparantur  et  ita  opponuntur  ea 

quae  indigna  sunt,  sed  etiam  ei  quibus  illa  sunt  indigna;  quod  fit  Vi 
lectione  recepta. 

Tum  Jug.  85,  32  :  P  :  „parum  placebat  eas  (artes)  discere  quippe 
quae  ad  virtutem  doctoribus  nihil  profumini",  V:  „ —  profuerwni", 
si  probamus  „profuerant",  Pi  lectionem,  Marius  dicit,  quum  statuerit 
illas  artes  non  discere,  tum  sese  illa  causa  commotum  hoc  consilium 
cepisse;  sin  „profuerunt"  recipimus,  ex  praesenti  tempore  Marius 
„Nihil,  inquit,  profuerunt  illae  artes  ad  virtutem  doctoribus;  quae 
sententia  ut  nunc  vera  est,  ita  tum  vera  erat  meque  movebat,  quum 
statuendum  mihi  erat,  utrum  litteras  Graecas  discere  vellem  necne." 
Quarum  lectionum  quamquam  utraque  bene  ferri  potest  atque  incer- 
ami videtur  utra  sit  genuina,  tamen  Vum  comprobaverim,  quum  ut 
antea  jam  diximus  p.  23  ad  Jug.  85,  17,  in  Po  litterae  a  et  u  haud 
raro  commutentur  et  Pi  lectio  e  grammatici  studio  regulis  de  tempo- 
rum   consecutione   satisfaciendi  facilius  quam  Vi  lectio  explicari  possit. 

Minus  denique  aptum  videtur  mihi  Jug.  102,  5  quod  in  Po  est: 
„magna  laetitia  nobis  est,  cum  te  talem  virimi  di  monuere  uti  aliquando 
pacem  quam  bellum  malles"  quam  quod  in  Vo  legimus  :  „ — ,  quod 
te  — ".  „cum"  enim  speciem  quandam  affert  dubitationis ,  num  vere 
Bocchus  a  dis  monitus  sit,  ut  pacem  quam  bellum  mallet.  Quum 
vero  ejusmodi  dubitatio  ad  contextum  non  quadret,  rectius  „quod" 
probari  videtur. 

Nunc   horum  quoque  locorum  examinatorum  series  apponamus: 


Loci  qui  in  Vo  corrupti  sunt 
Jug.  31,  26:  nisi    vindicantur  in 
nox. 
|  nisi  vindicatum 
Cat.  33,     1  :  —  patria  sed  omnes 
fama  exp. 
|  patriae  — 
Jug.  31,  10:  quasi  ea  honoris  non 
praedas  hab. 
|  —  honori  non 
praedae 


Loci  qui  in  Po  corrupti  sunt 
Cat.  20,    6:  —  nosmet  ipsos 

I  ipsi 
20,  13:  habeamus 

|  habemus 
20,  15:  hortentur 

|  hortantur 
20,  16:  utimini 

|  utemini 
51,     4:  qui    reges    —   con- 
suluerint 

Loci  qui  in  Vo  corrupti  sunt 
Jug.  85,     5  :  mea  beneficia  in  rem 
publicum 
|  mea  benefacta  rei 
pubi. 
85,  16:  ex  matre 

|  ex  patribus 
:  possit 

|  posset 
:  maluisse 
I  voluisse 


Cat.  52,  18:  paulum 

|  paululum 


Loci  qui  in  Po  corrupti  sunt 
|  quae   r.   —   con- 
suluerunt 
Cat.  51,  21  :  in    sententiam    non 
add. 
|  in    sententia   non 
add. 
51,  23:  — ■  leges  item  con- 
demnatis  e. 
|  leg.  item  de  cond. 
Jug.  31,  19:  contemnit 

|  contemnet 
85,  24:  patior 

|  fateor 
85,  34:  his  ergo  praeceptis 

|  his  ego  — 
24,     8  :  vis  vestra  a  qua  mo- 
veri  — 
|  — quo  mov. 
Jug.  14,     1  :  in  adfinium  locum 
|  adf.  loco 
14,     9  :  cum  liberis  tuis 

|  cum  liberis 
14,  15:  propinquos     ceteros 
meos 
|  pr.  ceteros 
24,     3:  patris  mei 

|  patris 
85,  30:  parimi  id  facio 

|  parvi  id  facio 
85,  33  :  praesidia  agitare 

|  praesidium  agit. 
102,     8:  accepisses 
|  cepisses 

Loci  qui  in  Po  corrupti  sunt 
Cat.  52,     7:  conquestus  sum 
|  questus  sum 
52,  11  :  in  extremo  posita  est 

|  —  sita  est 
52,  18:  attentius 

|  intentius 
52,  29:  prospera  ced, 
|  prospere 
Cat.  20,     9:  fortissumi 
|  o  fort. 
58,  12:  adgrecliamini 
|  adgredimini 
Jug.  10,     2:  honoravisti 
|  oneravisti 
31,  18:  magis  vos  fecisse  — 
indignum  est 
|  —  vobis  — 
85,  32:  profuerant 

|  profuerunt 
102,     5  :  —  cum  te 

|  —  quod  te 

Priusquam  autem  exponamus,  quid  ex  his  omnibus  quae  diximus 
nobis  sequi  videatur,  locorum  series  perspicienda  erit,  quibus  Vus  Pi 
verborum  ordinem  transpositum  habet.  Ejusmodi  loci  legenti  mihi 
occurrerunt  hi  viginti  septem: 


Cat.  33,     1  :  cuiquam  nostrum 
35,     1  :  magnis  in  meis   . 

51,  19:  sint  in  armis  .     . 

51,  21:  verberibus  in  eos 

51,  33:  magnae  initium  cladis 

51,  35:  atque  ego  haec  .     . 

51,  41  :  hanc  ego  .     ,     .     . 


nostrum  cuiquam 
in  magnis  meis 
in  armis  sint 
in  eos  verberibus 
initium  magnae  cladis 
atque  haec  ego 
ego  hanc 

Cat.  52,  2: 
52,  34: 
58,  11: 

Jug.  10,  1: 
10,  3: 
14,  11: 
14,  25: 
24,  8: 
31,  28: 

14,  15: 
31,  4: 
31,  16: 

85,  3: 
85,  22: 
85,  23: 

85,  26: 
85,  39: 
85,  40: 
85,  45: 

85,  46: 


longe  mihi  alia  . 
Gabinio  Statilio   . 
prò  potentia  pauco 
rum  pugn.     .     . 
ego,  Jugurtha,  te 
fìnem  vitae     .     . 
in  meo  regno     . 
mihi  misero  .     . 
nisi  vis  vestra    . 
beneficii  quam  male- 
fìcii  memorem  esse 
relieta  est  anima 
factionis  potentiae  . 
libertatis  curam  .     . 
beneficio  vestro  .     . 
illorum  vita  .     .     . 
neque    bona    neque 

mala 

uro  maximo  beneficio 
quae  mihi  lubet.  . 
laborem  viris  .  . 
bonum    habete  ani- 

mum 

reipublicae  subvenire 


longe  alia  mihi 
Statino  Gabinio 


pugnare  prò  pot.  pauc. 

ego  te,  Jug. 

vitae  fìnem 

in  regno  meo 

misero  mihi 

nisi  vestra  vis 

beneficii     memorem     esse     quam 

malefìcii 
relieta  anima  est 
potentiae  factionis 
curam  libertatis 
vestro  beneficio 
vita  illorum 

neque  mala  neque  bona 
maximo  vestro  benef. 
quae  libet  mihi 
viris  laborem 

bonum  animimi  habete 
subvenire  reipublicae. 


Horum  locorum  alios  in  Vo  alios  in  Po  integros  servatos  esse 
e  sententiarum  contextu  et  usu  Sallustiano  cognoscere  possumus;  de 
aliis  autem  locis  quid  judicemus,  prorsus  videtur  esse  in  incerto. 

Si  Cat.  51,  35  in  Vo  legimus:  „atque  haec  ego"  in  Po:  „atque 
ego  haec" ,  verborum  ordinem  in  Po  traditum  comprobamus  quia 
Sallustius  omnibus  fere  locis  quibus  „ego"  pronomine  usus  est,  id 
secundo  loco  posuit;  nam  quadraginta  quattuor  locis  ita  positum  in 
Sallustii   scriptis  invenimus,    quinque  locis  sententia  ab  „ego"  prono- 


—    40    — 

mine  incipit,  octies  „ego"  tertio  loco  positum  est,  ter  mediae  sen- 
tentiae  insertimi  invenitur.  Ubi  vero  enunciatio,  cujus  „ego"  sub- 
jectum  est,  per  „atque"  cum  antecedentibus  copulatur,  semper  nullo 
alio  vocabulo  interposito  „ego"  pronomen  „atque"  particulam  sequitur. 
Propterea  Vi  lectionem  hoc  loco  rejiciendam  censeo,  praesertim  quum 
fortasse  quis  „haec"  pronomen  post  „atque"  positum  vi  augere  voluerit. 

Eodem  modo  Cat.  52,  2 ,  quamquam  Servius  hunc  locum  ad 
Aen.  I,  13  eo  ordine  laudat  qui  in  Vo  est:  „longe  alia  mihi  — ", 
tamen  Pi  ordinem:  „longe  mihi  alia  —  "  praefero,  quia  orationis 
numerum  et  sententiam  hunc  ordinem  flagitare  puto;  nam  et  „longe" 
adverbio  et  „alia"  adjectivo  sententiae  vis  inest,  cui  vox  humana  non 
prorsus  satisfacere  potest,  nisi  levioris  momenti  verbum,  ut  „mihi", 
inter  „longe"  et  „alia"  interpositum  est.  Ad  hoc  Sallustius  pronomen 
personale  secundo  loco  sententiae  inserere  solitus  est,  quamquam  satis 
multi  in  Sallustii  scriptis  sunt  loci,  quibus  „mihi"  non  secundo  loco 
invenitur;  neque  quae  de  nominativi  „ego"  locatione  diximus,  eadem 
ad  dativum  pertinent. 

Deinde  Jug.  14,  11  ubi  in  Vo  est:  „in  regno  meo",  Pum:  „in 
meo  regno"  comprobamus,  quia  cum  Pi  lectione  facit  quod  sententia 
postulat  ut  „meo"  in  graviore  loco  positum  sit;  eo  enim  miseriores 
Adherbal  res  suas,  scelestiorem  Jugurtham  illustrat,  quum  dicit  suum 
esse  regnum,  ubi  minime  tutus  sit. 

Adde  Jug.  85,  23:  V:  „neque  mala  neque  bona"  P:  „neque 
bona  neque  mala".  Quum  hoc  loco  Marius  demonstrare  velit,  majo- 
rum  gloriam  adversariis  suis  officere,  quia  ipsi  majorum  dissimillimi 
non  bene  sed  male  facta  ediderint,  necesse  est  tota  sententia  in  hunc 
fìnem  exeat,  ut  majorum  gloria  tanquam  lumen  mala  eorum  in  oc- 
culto non  pati  dicatur.  Ergo  „mala",  non  „bona"  in  posteriore 
membro  esse  debent.     Si  ita  est,  Vi  lectio  sententiam  corrumpit. 

Contra  Vum  his  locis  genuinum  ordinem  servavisse  putaverim: 

Cat.  33,  1:  V:  „neque  nostrum  cuiquam"  P:  „neque  cuiquam 
nostrum."  Ilio  Vi  ordine  major  vis  pronomini  „nostrum"  additur 
quam  ordine  Pi  neque  vis  pronominis  „cuiquam"  tertio  loco  positi 
tollitur.     Atque  hanc  „nostrum"  pronominis  majorem  vim  ad  senten- 

tiam  melius  quadrare  censeas,  si  reputaveris  Manlium  se  suosque  plebi 
praeteritorum  temporum  opponere,  cui  saepe  nobiles  opitulati  sint. 

Si  quae  modo  ad  Cat.  51,-35  de  collocatione  „ego"  pronominis 
exposuimus  (p.  39.  40),  animo  reputas,  ea  etiam  ad  locum  Cat.  51,41, 
ubi  in  Po  est:  „hanc  ego  causam",  pertinere  neque  Vi  lectionem  „ego 
hanc  causam"  ferri  posse  dicas.  At  id  certe  concedendum  est,  „ego" 
primo  quoque  loco  a  Sallustio  poni;  et  Vi  lectio  suum  habet  sensum. 
Quum  enim  „egou  pronomen  primo  loco  positum  maximum  pondus 
additimi  habeat,  opponitur  Caesar,  qui  novum  consilium  capi  non 
vult,  omnibus  eis  qui  sententiis  suis  novum  consilium  postulant.  Ita- 
que  sensus  est  :  „Ego ,  quicunque  et  qualescunque  sunt  qui  aliter 
sentiunt  et  contra  dicunt,  hanc  causam  — u.  Qui  sensus  quum  mihi 
non  ineptus  videatur  sed  non  ita  apertus,  facile,  qui  hoc  scriptoris 
opponendi  consilium  non  statim  perceperit,  lectionem  „ego  hanc"  ita 
tollendam  ducere  potuit,  ut  ,,hanc"  in  sententiae  initio  positum  et 
sequentia  cum  antecedentibus  conjungeret  et  „ego"  pronomini  locum 
assignaret  quem  habere  soleret.  Huc  accedit  quod  nulla  conjectura 
assequi  possum ,  quaenam  esse  potuerit  causa,  cur  lectio  „hanc  ego", 
si  erat  genuina ,  commutaretur. 

Tum  Jng.  24,  8  (P:  „nisi  vis  vestra  — "  V:  „ —  nisi  Vestra 
vis  — ")  item  sensus  postulare  mihi  videtur,  ut  pronomen  possessivum 
loco  suo  pondere  augeatur.  Atque  ita  hoc  quoque  loco  Vus  antepo- 
nendo est. 

Addendus  denique  locus  est,  quem  Donatus  ad  Ter.  And.  I,  1,  8 
eo  ordine  laudat,  quo  in  Vo  tradite:  locus  est  Jug.  10,  1:  „ego  te 
Jugurtha"  (P  :  „ego ,  Jugurtha ,  te"). 

Sed  restant  haud  pauci  loci,  de  quibus  quae  dicam  non  habeo, 
nisi  forte  verborum  collocationibus,  quas  in  Po  invenimus,  stridii 
elegantius  numerosiusque  dicendi  vestigia  insunt;  praeter  ceteros  locos 
cf.  Cat.  35,  1.  51,  19.  51,  33.  Jug.  10,  3.  14,  15.  31,  4.  31,  16. 
85,  45.  Quod  si  ita  est,  magis  verendum  est,  ne  Po  corrigendo 
vel  corrumpendo  grammaticus  operam  dederit,  quam  ne  Vus  his 
locis  depravatus  sit;  illud  enim  studium  corrigendi  causa  esse  potest 
et  fuit   fortasse  mutandi  causa  etiam  Cat.  20,  7,    quo  de  loco  infra 

accuratius  disseremus).  Prorsus  autem  non  assequor  quanam  causa 
homo  stimulari  potuerit  ad  illos  locos  ita  corrigendos,  ut  eas  verborum 
collocationes  praeberent,  quae  nunc  in  Vo  sunt. 

Si  nunc  ea  quae  de  his  locis  diximus,  simul  et  quae  antea  dis- 
seruimus  de  locis  corrigendi  quadam  cupiditate  depravatis  (cf.  p.  36  sqq.) 
animo  reputamus  et  conferimus  Pi  et  Vi  locos  corruptos,  id  certe 
concedendum  est,  ejusmodi  locos  plures  in  Po  quam  in  Vo  esse, 
quare  Vi  auctoritas  videtur  augeri.  Sed  bene  animadvertendum  est, 
nullum  Pi  locum  tam  male  corruptum  a  nobis  inventum  esse  quam 
in  Vo  Jug.  85,  16.  Quod  quamquam  prohibet  quominus  Vum  plu- 
ris  quam  aequum  est  aestimemus,  tamen  minor  locorum  vitiatorum 
nnmerus  non  despiciendus  est.  Si  igitur  et  numeri  et  gravitatis  de- 
pravatorum  locorum  rationem  habemus,  intelligimus ,  Vo  paucioribus 
in  locis  audaciorem  interpolatorem  operam  dedisse,  Po  pluribus  in 
locis  interpolatorem,  ut  ita  dicam,  timidiorem.  Ita  flt,  ut  illos  Vi 
locos  depravatos  esse  hanc  ipsam  ob  interpolatoris  majorem  audaciam 
et  ineptiam  facilius  cognoscere  possimus;  Pi  autem  loci  interpolatione 
corrupti  magna  ex  parte  magis  delitescunt ,  ac  fortasse  etiam  nunc 
nos  laterent,  nisi  Vus  in  veris  investigandis  nobis  auxilio  esset;  prae- 
terea  e  majore  mendorum  in  Po  numero  concludere  possumus,  Pi 
textum  a  pluribus  librariis  doctis  et  indoctis  quam  Vi  textum  tracta- 
tum  esse;  adde  quod  antea  jam  vidimus,  in  Pum  glossemata  recen- 
tiora  inducta  esse  quae  in  Vo  desunti  concedes,  ad  Sallustianum  tex- 
tum restituendum  Vo  paulo  majorem  auctoritatem  tribuendam  esse 
quam  Po. 

Accedunt  autem  duo  loci,  de  quibus  nondum  disseruimus:  Jug. 
85,  10.  3J,  14. 

Jug.  85,  10  in  Po  legimus:  „veteris  prosapiae  ac  multarum 
imaginum  et  nullius  stipendi";  in  Vo  „ac"  omissum  est,  neque  Pri- 
scianus  qui  hunc  locum  XVIII  p.  1126.  1205  laudat,  particulam  co- 
pulativam  exhibet.  Recte  dicit  Dietschius,  hoc  loco  aovvònov  ferri 
non  posse,  quoniam  prioribus  duobus  tertium  contrarium  „et  nullius 
stipendi"  adjungatur.  Quum  autem  in  aliis  libris  legamus  „aut"  prò 
„ac,"  nos,  ut  Dietschius  suspicatur,  in  sententiam  adducimur,  ut  glos- 

sema  irrepsisse  putemus.  Verum  non  „veteris  prosapiae"  glossema 
ad  marginem  adnotatum  fuit,  sed  „multarum  imaginum",  quia  teste 
Quintiliano,  qui  I,  6,  40  scribit:  „ —  nec  utique  ab  ultimis  et  jam 
obliteratis  repetita  temporibus,  qualia  sunt  „topper"  et  „antigerio"  et 
„exanclare"  et  „p  rosa  pi  a"  et  Saliorum  carmina,  vix  sacerdotibus 
suis  satis  intellecta,"  —  teste,  inquam ,  Quintiliano  prosapiae  voca- 
bulum  ab  antiquis  tantum  scriptoribus  usurpatum  et  Quintiliani  jam 
temporibus  ita  exoletum  fuit,  ut  explicatio  vocabuli  plerisque  satis  grata 
fuisse  videatur.  Quae  si  ita  sunt,  Vus,  in  quo  „aca  particula  deest, 
glossematis  vestigium  habet,  quod  in  Po  prorsus  deletum  est. 

Jug.  31,  14  in  Vo  mire  scriptum  est:  „quos  omnis  idem  cupere 
eadem  odisse  eadem  metuere  in  unum  coegit."  Necessaria  videtur 
Pi  lectio:  „ —  eadem  cnpere  — ".  At  si  comparaveris  quae  Donatus 
laudavit  ad  Ter.  Hec.  1,  2,  95:  „quos  eadem  odisse  et  eadem  me- 
tuere in  unum  coegit"  et  Vi  consideraveris  lectionem  „idem  cupere," 
qua  sententiae  concinnitas  periit,  tum  mecum  suspicabere,  non,  ut 
Dietschius  vult,  „  eadem  metuere"  glossema  esse,  sed  ipsum  illud  „idem 
cupere,"  quod  in  textum  inductum  a  grammatico  in  „eadem  cupere" 
mutatimi  sit,  ut  ceteris  membris  responderet.  Quod  autem  Dietschius 
dicit,  perversimi  esse,  eosdem,  qui  modo  omni  metu  se  liberasse  dicti 
sint,  tamen  metu  in  unum  globum  coactos  esse  dici,  nihili  est,  quia 
non  est  sententia ,  in  unum  illos  coactos  esse  metu  jam  liberos ,  sed 
hunc  ipsum  metum  eos  in  unum  coegisse,  ut,  metu  in  unum 
coacti,  metu  liberati  sint.  Praeterea,  ni  fallor,  aptissime  Memmius 
utitur  verbis  nullis  aliis  nisi  quibus  sensus ,  ut  ita  dicam ,  negativus 
inest,  neque  adhibet  „cupere"  verbum  sensus  (venia  sit  verbo)  affir- 
mativi.  Illustrat  enim  factiones  nobilumi  qui  non  res  novas  cupie- 
bant,  sed  quae  tum  erant  retinere  et  conservare  studebant.  Contra 
Catilina  Cat.  20,  4  ad  sodales  novarum  rerum  cupidissimos  rectissime 
dicit:    „idem   velie   atque   idem   nolle,    ea  demum  firma  amicitia  est." 

Quae  si  his  de  locis  recte  disputavimus ,  constat  in  Vo  glos- 
sematum  vestigia  servata  esse,  quae  in  Po  prorsus  deleta  sint; 
nostrumque  de  Vi  auctoritate  judicium  confirmatur.  Certe  non 
stat  Jordani  judicium,   Vum   in   tanta  interpolationis   suspicione  esse, 

ut  etiam  Vi  lectìonibus,  quae  per  se  depravationis  speciem  non  habeant, 
fìdes  non  habenda  sit,  et,  locis  eis  quibus  codicis  utriusque  lectiones 
sensum  habeant,  utique  Pus  comprobandus  sit,  reprobandus  Vus 
(Hermes  I  p.  239). 

Atque  nunc  etiam  pauca  disseram  de  tribus  locis,  qui  quum 
Jordano  in  Vo  vitiati  videantur,  gravissimani  praebent  causam,  cur 
vir  doctus  Vi  fidem  infamet.     Dico  locos  Cat.  20,  7.  52,  35.  Jug.  24,  9. 

Cat.  20,  7  in  Po  legimus:  „ceteri  omnes,  strenui  boni  nobiles 
atque  ignobiles  volgus  fuimus  sine  gr.  — " ,  in  Vo  :  .,ceteri  omnes, 
boni  atque  strenui,  nobiles  et  ignobiles,  volgus  fuimus  — ".  Jorda- 
nus  contendit,  luce  esse  clarius,  in  Vo  libidine  quadam  verba  trans- 
posita  esse;  ceterum  Pi  quoque  lectionem  non  genuinam  esse,  sed 
locum  prorsus  esse  corruptum.  Quum  enim  notionibus  inter  se  oppo- 
sitis  „nobiles  —  ignobiles"  in  priore  quoque  membro  notiones  inter 
se  oppositae  flagitentur  et  Sallustii  imitator  Victor  exhibeat:  „boni 
malique,  nobiles  atque  ignobiles,"  praeterea  similis  sit  locus  Jug.  67,  2  : 
„juxta  boni  malique,  strenui  et  inbelles  — ,"  verisimillimum  esse,  Sal- 
lustium  scripsisse:  „boni  malique,  nobiles  atque  ignobiles."  Primis 
jam  saeculis  ad  „boni"  adnotatum  esse  glossema  „strenui";  atque  hoc 
vocabulum  postea  in  textum  irrepsisse.  At  recte,  opinor,  quaeras, 
quae  notioni  „boni"  insit  difficultas  ut  eam  alio  verbo  explicari 
necesse  sit.  Et  si  in  priore  quoque  membro  notiones  inter  se  oppo- 
sitas  Jordanus  postulat ,  eum  fortasse  sententiae  contextum  non  satis 
respexisse  censeam.  Credisne  Sallustium  Catilinam ,  qui  conjurationis 
socios  infiammare  et  totos  suos  facere  velit  ideoque  praedicet  eorum 
ingenia,  ita  loquentem  facere  ut  qui  eum  audiant  credere  possint,  a 
Catilina  nonnullos  sociorum  appellatos  esse  malos?  Nam  illorum  ad- 
jectivorum  sensum  ad  Catilinam  ipsum  et  socios  spectare  et  ad  eos 
referendum  esse  apparet  ex  verbo  „fuimus"  neque  arbitror  Catilinam 
ut  eleganter  per  antithesin  loqueretur  verbis  usum  esse  quibus  fortasse 
populares  laederet.  Praeterea  e  Catilinae  sententia  nulli  possunt  mali 
esse  praeter  illos,  qui  rempublicam  occupaverint.  Ita  „strenui  et 
boni"  retinenda  mihi  videntur.  —  Tum  autem  erat  Jordani,  Vi  lectio- 
nem   prorsus   reprobantis,    causas   afferre,   cur   grammaticus   quidam 

illa  adjectiva  ita,  ut  nunc  in  Vo  est,  transposuisset ,  particulam  copu- 
lativam  alteram  inseruisset,  particulas  commutavisset.  Equidem  causas 
intelligere  non  possum.  Itaque  Wòlfflinus  verborum  ordinem,  qui  in 
Po  sit,  non  rectum  esse  dicit,  quum  et  vocabulum  trium  syllabarum 
melius  postponatur  vocabulo  duarum  syllabarum  et  potissimum  voca- 
bulum sensus  generalioris  rectius  antecedat;  ergo  verborum  collo- 
cationem  quae  in  Vo  sit,  praeferendam  esse;  sed  particulas  falsas  habere 
Vum.  Sane  Sallustius  in  enumeratione  quatluor  ejusdem  generis  ver- 
borum totani  seriem  membris  ita  distinguere  solet,  ut  duo  priora 
verba  sine  particula  copulativa  prius  membrum,  duo  posteriora  inter 
se  per  „atque"  conjuncta  posterius  sint  membrum  cf.  Cat.  51,  2.  9. 
52,  3.  13.  59,  5.  61,  9.  Jug.  31,  20.  34,  1.  51,  1.  Quod  si  ita 
est,  Vi  lectio  multo  magis  mira  videtur.  At  non  semper  Sallustius 
ita  quattuor  verba  enumerat  :  duo  posteriora  verba  per  „que"  copu- 
lat  or.  Cottae  14;  posterius  membrum  duorum  per  „et"  colligatorum 
verborum  cimi  priore  membro  per  „que"  conjungit  or.  Lep.  4;  sine 
ulla  particula  enumerat  or,  Cottae  6.  ep.  Pomp.  5.  or.  Macri  6.  ep. 
Mithr.  17;  et  quamquam  nondum  locum  in  veni  quo  prioris  membri 
verba  per  particulam  copulata  sunt,  tamen  Cat.  20,  7  Vi  lectio  for- 
tasse  defendi  potest.  Animadvertendum  enim  est,  duo  illa  membra 
non  prorsus  eandem  vini  habere;  posteriori  membro  inest  oppositionis 
ratio  quae  priori  deest;  atque  ego  puto  Catilinam  priore  describere 
voluisse  quales  essent  quos  pauci  isti  a  republica  removissent;  esse 
dicit  bonos  atque  strenuos;  tum  autem  numerum  repulsorum  homi- 
num  addit,  quum  dicit,  sive  illi  (quos  modo  bonos  atque  strenuos 
appellavi!)  fuerint  nobiles  sive  ignobiles ,  omnes  repulsos  esse,  quam- 
quam follasse  putaveris  nobiles  non  repelli.  Deinde  verborum  ordini 
et  conjunctionis  rationi  in  Po  gradatio  quaedam  inest,  sed  non  inex- 
pectata,  quum  series  ex  àovv&érwg  positis  verbis  incipiens  alia  verba 
postulet,  ita  ut  qui  audiunt  sentiant  alia  secutura  esse,  etiamsi  incer- 
tum  sit  qualia  sint  haec  secutura.  Gravior  autem  gradatio  et  toti 
Catilinae  orationi  aptior  mihi  videtur  Vi  esse,  quum  qui  „boni  atque 
strenui"  verba  audiverunt  hac  ennuciationis  forma  non  adducantur 
ut  alia  sententiam  ampliucantia  sperent,  omnium  autem  animos,  quum 

tamen  sequantur  amplificantia,  majore  vi  afficiantur  necesse  esse  mihi 
videatur.  Ita  sensus  est  :  omnes  ceteri  qui  sumus  boni  atque  strenui, 
sive  nobiles  sumus  sive  ignobiles,  volgus  fuimus  — .  Si  ita  est,  tum 
apparet,  qua  de  causa  Sallustius  priora  duo  verba  per  particulam  co- 
pulativam  conjunxerit;  et  cur  Sallustius  „atque"  particula  hoc  priore 
in  membro  utatur,  causa  est,  quod,  si  „boni  atque  strenui"  dicitur, 
melior  efficitur  numerus,  quam  si  dicitur  „boni  et  strenui";  ac  velini 
conferas  Jug.  22,  3:  „bene  atque  strenue"  et  imitatorem  Sallustii 
ep.  de  rep.  1,1:  „bonus  atque  strenuus."  Tum  autem  eandem 
particulam  in  posteriore  membro  Sallustius  adhibere  non  potuit.  Vi 
lectione  ita  defensa,  nunc  conjicere  possumus,  hanc  lectionem 
a  docto'  librario  ad  illuni  Sallustii  usum,  de  quo  supra  (p.  45) 
locuti  sumus,  mutatam  esse.  Non  autem  possum  causam  excogitare, 
cur,  Pi  lectione  genuina,  haec  Vi  lectio  inducta  sit. 

Cat.  52,  35  :  P  :  „Catilina  cum  exercitu  faucibus  urget ,  alii  in- 
tra moenia  atque  in  sinu  urbis  sunt  hostes"  V:  „ —  in  sinu  sunl 
hostes."  —  Jordanus  contendit,  summa  libidine  in  Vo  „urbis"  geni- 
tivum  omissum  ideoque  hunc  locum  male  corruptum  esse.  Prius- 
quam  autem  de  singulis  disseramus,  animadvertendum  est,  perpaucis 
tantum  Vi  locis  verbum  negligentia  omissum  esse:  Cat.  35,  4,  ubi 
„spes"  et  Jug.  31,  17,  ubi  „ab"  a  prima  fortasse  manu  postea  ad- 
scripta  sunt,  et  Jug.  31,  23,  ubi  alterum  „hostibus"  omissum  est. 
Omnibus  ceteris  locis,  ubi  aliis  codicibus  comparatis  verba  omissa 
videntur,  nescio  an  recte  in  Vo  omissa  sint;  ac  Jug.  14,  25 
verba  „per  vos  —  populi  Romani",  quae  in  Vo  et  in  Bernensi 
desunt ,  in  ceteris  codicibus  interpolatoris  esse  verisimile  est. 
Certe  nullo  alio  loco  in  Vo  verbum  omissum  est  ad  sensum  ita 
grave,  ut  hoc  loco  „urbis"  est.  Sed  propius  accedamus.  Si  Vi  verba 
legimus,  haeremus  in  nudo  ilio  „in  sinu,"  atque  quaerimus  cujus  sit 
ille  sinus;  et  Jordanus,  ut  puto,  recte  dicit,  in  Vo  ex  antecedentibus 
nihil  esse  quod  subaudiri  possit,  nisi  ex  „moenia"  „moenium,"  quod 
quidem  sensum  non  praebeat.  Nani  quominus  ad  „sinu"  ex  „circum- 
venti  sumus"  „nostro"  eodem  modo  subaudiamus ,  quo  „nos"  ad 
„faucibus  urget",  verbis  interpositis  „intra  moenia"  prohibemur.    Quam 


diflicultatem  Hertzius  (Philol.  XII  p.  378)  e  medio  tollere  vult,  quum 
dicit  „intra  moenia  atque"  delenda  esse.  Tum  sensus  est:  „ut  nos 
Catilina  cum  exercitu  palam  atque  aperta  vi  adgreditur,  ita  alii  occulte 
nobis  officiunt  et  perniciem  moliuntur,  eoque  melius  id  facere  pos- 
suut,  quia  nos  eos  quasi  amici  sint  habemus,  in  sinu  fovemus, 
ut  omnia  nostra  Consilia  cognoscant;"  atque  hunc  sensum  necessa- 
rium  esse  patet  ex  eis  quae  sequuntur:  „neque  parali  neque  consuli 
quicquam  occulte  potest."  —  Sane  quidem  negali  non  potest,  auda- 
ciorem  esse  dictionem  sed  non  quae  ferri  non  possit  ;  facillime  autem 
explicari  potest,  quomodo  lectio ,  quae  nunc  in  codicibus  est,  exorta 
sit.  Id  ipsum  quod  rarior  dictio  est,  primis  jam  saeculis  gramma- 
ticos  eo  adduxit  ut  ad  „in  sinu"  glossam  „intra  moeniau  adnotarent; 
facile  autem  glossa  in  textum  induci  potuit  et  inducta  per  „atqueu 
cum  „in  sinu"  conjuncta  est.  Postea  denique  quum  verbis  illis  re- 
ceptis  cognovissent  nihil  adesse,  quo  recte  „in  sinu"  referretur,  a 
viro  docto  „urbis"  post  „in  sinu"  insertimi  est.  Quod  autem  expli- 
candi  causa  „intra  moenia"  (cf.  §.  25)  adnotaverant ,  rectam  explica- 
tionem  adliibuerant ,  quatenus  Catilinae  socios  senatus  in  sinu  quasi 
amicos  habebat,  quum  eos  'in  urbe,  intra  moenia  quiete  manere  et 
versari  sinebat.  —  Praeterea  prò  Hertzii  sententia  est,  quod  illis 
verbis  deletis  has  duas  ennuciationes  :  „Catilina  cum  exercitu  faucibus 
urget"  et  „alii  —  sunt  hostes"  inter  se  oppositas  esse  eo  clarius 
apparet;  nam  non  modo  subjecta  „Catilina"  et  „alii",  sed  etiam  quae 
de  iis  dicuntur,  „faucibus  urgere"  et  „in  sinu  esse",  eleganter  inter 
se  opponuntur;  si  vero  „intra  moenia"  et  „urbis"  inseruntur,  perit 
elegantia,  quin  etiam  dictio  „faucibus  urget"  mirum  quoddam  habet 
atque  inconcinnum  ;  quod  sentiens,  ut  opinor,  Linkerus  conjecturam 
suam  excogitavit,  qua  scribi  vult:  „ —  in  faucibus  Etruriae  agit,  alii 
—  atque  in  senatu  sunt  hostes."  Sed  si  ita  res  se  haberet,  explicari 
non  posset,  quomodo  lectio,  quae  nunc  in  omnibus  codicibus  est, 
exorta  sit;  neque  credibile  est,  „Etruriae"  nominis  vestigia  prorsus 
periisse  et  difficiliorem  lectioncm  prò  faciliore  in  omnes  libros  indu- 
ctam  esse.  Itaque  Hertzio  assentior  et  Sallustium  scripsisse  existimo  : 
..alii  in  sinu  sunt  hostes." 


Denique  Jug.  24,  9  :  P  :  „ego  quidem  vellem  et  haec  quae  scribo 
et  illa  quae  antea  in  senatu  questus  sum,  vana  forent  — ,"  V: 
„ —  scripsi  — ."  Ut  perfectum  „scripsi"  explicent,  scribendi  usum 
qui  Romanis  in  epistolis  est,  interpretes  afferunt.  Etiam  Jordanus 
ita  perfectum  intelligit  dicitque  hoc  loco  manifestam  esse  nimiam 
grammatici  alicujus  omnia  ad  grammaticas  regulas  corrigendi  cupi- 
ditatem.  Quam  sententiam  ut  firmet,  demonstrare  studet,  gramma- 
ticum  illum  sensus  rationem  non  Imbuisse  et  correxisse  in  malam 
partem  quae  non  corrigi  oportuerit;  temporum  enim  rationem  quae 
intercedat  inter  querimonias  antea  jam  saepe  habitas  et  inter  nunc 
scriptas,  eam  postulare,  ut  perfecto  tempori  „questus  sum"  praesens 
„scribo"  opponatur;  ad  hoc  Servium  (qui  ad  Verg.  Aen.  I  392  hunc 
locum  laudat)  habere  „scribo."  Quanti  Servii  testimonium  aestiman- 
dum  sit,  in  dubio  est:  Jordanus  ipse  aliis  locis  ei  non  magnani  tri- 
buit  auctoritatem  ;  certe  illi  temporum  rationi  „antea"  adverbium  et 
pronomina  demonstrativa  „haec"  et  „illa"  piane  satisfaciunt ,  neque 
praesens  „scribo"  necessarium  est.  Neque  ego  puto ,  „ scripsi"  per- 
fectum illi  Romanorum  in  epistolis  consuetudini  tribuendum  esse,  sed 
aliter  bene  explicari  potest.  Quum  enim  Adherbal  scripsit  „haec  quae 
scripsi,"  scripta  jam  erant  quae  ut  vana  forent  se  velie  dicit,  cf.  §.6.  7; 
ac  nobis  quoque  ita  scribere  licet  et  saepissime  scribimus.  Verisimile 
autem  est,  aliquem  ea  opinione  qua  Jordanum  ductum  praesens  tem- 
pus  necessarium  putasse  ideoque  correxisse.  — 

Si  non  prorsus  inepta  sunt,  quae  de  his  tribus  locis  diximus, 
nostrum  de  Vi  auctoritate  judicium  defendimus  et  confirmavimus. 
Praeterea  haec  velim  consideres:  Verisimillimum  est,  orationes  et  epi- 
stolas,  quae  in  Vo  sunt,  non  medio  demum  aevo  e  Sallustii  scriptis 
excerptas  esse,  sed  jam  temporibus,  quum  imperium  Romanum  non- 
dum  corruisset  Romaeque  litterarum  studium  floreret.  Tum  si  ex- 
cerptae  sunt  orationes  et  epistolae,  fortasse  ad  usum  Frontonianorum, 
certe  ad  usum  eorum  qui  Sallustianae  dictionis  studiosissimi  erant, 
quum  sciamus  quanta  diligentia  tum  homines  illi  consectati  sint  omnia 
ejus  cujus  ad  orationem  suam  dictionem  elaborare  studebant,  jure  su- 
spicari   possumus,  librum   in  quo  orationes  et  epistolae  excerptae  fu- 

erint,  illis  temporibus  magis  ab  erratis  vacuum  mansisse  quam  libros 
tota  bella  continentes.  Atque  ita  fortasse  factum  est  ut  in  Vo  Jug. 
14,  21  „quojus"  et  Cat.  52,  29.  Jug.  14,  14.  85,  41  hi  ablativi: 
„supplicis",  „beneficis",  convivis"  servarentur. 

Quae  quum  ita  sint,  quoniam  quae  Sallustius  scripsit,  in  Vo 
minime  incorrupta  habemus,  nobis  non  licet  Vo  eam  auctoritatem 
tribuere,  quam  caeci  sequamur;  sed  de  Vo  melius  existimantes,  haud- 
quaquam  despicientes  Pum,  de  eis  locis,  quibus  hi  codices  inter  se 
discrepant  et  quae  in  utroque  sunt  a  Sallustio  dieta  esse  possunt, 
semper  quaeremus,  utra  lectio  ex  altera  orta  facilius  explicari  possit; 
quae  potest,  ea  rejicienda  erit.  Si  vero  etiam  hac  de  re  judicium 
non  certum  est,  tum  mihi  Vus  utique  praeferendus  videtur. 

Apponemus  nunc  locos  de  quibus  ut  modo  diximus  judicium 
faciendum  erit;  quia  autem  de  ratione  quae  inter  codices  Vum  et 
Pum  intercedat,  multis  jam  verbis  exposuimus,  de  his  locis  accuratius 
disserere  supersedebimus  et  pauca  tantum  ad  nonnullos  locos  ad- 
notabimus. 


P. 

Cat.  20,  2:  — forent— 
20,  6:  in  dies  ma- 
gis 


20,14:  en  illla, 
illa  — 


V. 

foret 

in  d.  magis 
magisque 


illa,  illa  — 


adnotationes. 
ita  etiam  Serv.  ad  Verg.^Ge.  1,260 
cf.  „in  dies  magis*'  or.  Macri  28 
„magis  magisque  in  dies'4  Cat.  5, 7 
Jug.  7, 6.  „magis  magisque"  Jug. 
6,  2.  53,  1. 

Si  antecedunt  „en  illa,  illa 
quam  saepe  optastis  libertas", 
subsequunlur  „praeterea  divitiae 
decus  gloria  in  oculis  sita  sunt", 
haec  subsequens  enunciatio  ac 
potissimum  „praeterea"  languere 
mihi  videtur.  Vi  autem  lectione 
probata,  difficultas  sublata  est  et 
oratio  est  expedita  et  facile  cur- 
rens,  ac  fortasse  gemino  prono- 

Cat.  35,   1:  „salutem 

dicit"  om. 
35,    6:  Orestillam 

commendo 
51,   9:  sententias 

dixerunt 
51,10:  permovrt 

—  accendet 

52,12:  sceleratis 
52,36:  inmaxuma 
pericula 

58, 21  :  cavete  in- 
ulti 
Jug.  14,   1  :  exercitoi 
divitias 
14,   3:  vellem  — 
posse  me  — 
14,  9  :  numquam- 
ne— quieta 
erit 
14,11:  nequit 
Jug.14, 12:  multum 
laborem 
14,15:  maeroreet 

luctu 
14,24:  neque 

mori  licet 
24,2:  saepeadvos 
oratum  mitto 


sai.  dicit 
Or.  tibi  comm. 

sententiam 

dix. 
permovet  — 

accenda 

scelestis 

in  summa  per. 

cav.  ne  inulti 

exercitus  — 

vellem— posse 

numquam  — 
q.  erit 

non  quit 
m.  laboris 

m.  atque  1. 

n.  emori  1. 

saepe  vos  or. 
m. 


adnotationes. 
mine  „illa"  inductus  grammaticus 
aliquis  „en"  inseruit. 


„tibi",  ut  mihi  videtur,  contextus 
flagitat. 


Pi  lectionem  grammatico  deberi 
puto  qui  temporum  rationem 
accuratius  demonstrare  voluerit. 

Negari  non  potest,  facilius  „suira" 
ex  „maxuma",  quam  „max."  e 
„sum."  mutari  potuisse. 


cf.  Cat.  20,  9. 

Jordan us    Pi    |lectionem    veram 
existimaiis     dicit     grammaticum 

adnotationes. 
aliquem  in  praepositione  „adu 
offendisse  videri  et  delevisse  prae- 
positionem  atque  inde  Vi  lectio- 
nem  exortam  esse.  Mirus  fuisset 
grammaticus  ,  alii  enim  potius 
offendunt  in  praepositionis  omis- 
sione, quum,  ni  fallor,  in  Roma- 
norum  scriptis  Vi  structura  quam 
Pi  rarior  sit.  Sed  non  est  ra- 
rior  in  Sallustii  libris;  atque  ego 
miror,  quod  Dietschius ,  senten- 
tia  nisus  objectum  ad  supinum 
relatum  rarum  esse,  Vi  lectionem 
aspernatur.  Àt  cf.  Jug.  85,  42  : 
„turpissumi  viri  honorum  prae- 
mia  ereptum  eunt",  Cat.  36,  4: 
„ —  qui  seque  remque  publicam 
perditum  irent",  Cat.  52,  12: 
„ne  illi  —  bonos  omnis  perditum 
eant",  cf.  Jug.  31 ,  27,  Jug.  68, 1  : 
„cum  maxuma  cura  ultum  ire 
injurias  festinat",  Jug.  77,  2: 
„ —  miserant  amicitiam  societa- 
temque  rogatum";  Jug.  93,  7: 
„promissa  ejus  cognitum  misit", 
orat.  Macri  16:  „properare  au- 
ctum  licentiam",  or.  Macri  17: 
„ultum  injurias  hortoru.  His 
omnibus  locis  supino  objectum 
adjicitur;  ergo  nihil  obstat  quin 
etiam  Jug.  24,  2  Sallustium  „vos 
oratum  mittoa  dicere  potuisse 
et  hoc  dicendi   genus  adamasse 

P. 


Jug.  24,  3:  incertus 

sum 
24,10:  cruciatus 
85,   2:  quo  eo 
85,   3:  simul  et 

aerario  p. 


Jug.  85, 1 1  :  imperare 
jussistis 


85,14:  objectan- 
tur 


V. 


incertum  est 

cruciatum 
quanto  —  eo 
simul  aerario 


imparatorem 
juss. 


obiciuntur 


adnotationes. 
videri   contendamus.     Atque  hoc 
loco   res  ita  se  habet,    ut  prae- 
positio  facilius  inseri  quam  ejici 
potuerit. 


Non  semper  Sallustius  „simul  et" 
usurpat,  sed  etiam  nonnunquam 
merum  „simulu  cf.  Jug.  102,5; 
ac,  ni  fallor,  omissa  „et"  parti- 
cula,  vis  sententiae  magis  auge- 
tur  quam  si  legitur  „simul  et", 
qua  particularum  conjunctione 
aliquid  laxiore  vincili o  adjungi- 
tur  neque  ita  oppositio  apparet. 
Vi  lectione  recepta  quum  oppo- 
sitionis  ratio  clarius  appareat, 
ironia  sententiae  augetur;  atque 
verisimilius  est,  ^imperare  jus- 
sistis" correctori  deberi  quam 
„imperatorem  juss." 
Si  genuina  lectio  est  „obiciuntur", 
facile  oculorum  errore  fieri  po- 
tuit,  ut  librarius  „u"  litteram 
quae  in  Pi  archetypo  erat,  „a" 
littera  commutaret  (cf.  p.  23)  et 
„i"  litteram  „t"  littera,  quae 
nonnusquam  „i"  litterae  simillima 
est  (cf.  Wattenb.  1.  e.  p.  15): 
tum  scriptum  est:    „obictantur" 

Jug.  85, 23  :  ita  se  res 

—  habent 

habet 

85,26:  mevosque 

meque  vosque 

85,29:  adverso 

—  pectore 

corpore 

85,30:  ego  meis 

egomet  — ■  lab. 

— laboribus 

85,35:  namque 

nam  cum 

cum 

85,39:  incultis 

incultum  mo- 

moribus 

ribus 

102,  8:  a  principio 

principio 

adnotationos. 
et  facile  „e"  inseri  potuit:  „obie- 
ctantur" 


„Principio"  inusitatius  ad  hujus 
loci  contextum  optime  quadrat, 
et  facillime  usitatius  „a  prine." 
in  locum  inusitatioris  induci  po- 
tuit. 


Priusquam  autem  finem  faciamus ,  etiam  de  communis  fontis, 
ex  quo  Vus  et  Pus  fluxerunt,  vestigiis  pauca  disseremus.  Adsunt 
enim  loci  in  Vo  eodem  modo  quo  iti  Po  corrupti.  Casu  quidem 
factum  esse  potest  ut  eodem  modo  hi  loci  depravati  sint: 

Cat.  52,  16:  „si  in"  prò  „sin  in." 
Cat.  44,  5:  „qui  sim"  prò  „quis  sim." 

Cat.  58,  21 ,  ubi  et  in  Vo  et  in  Po  scriptum  erat  „virtute"  et  postea 
demum  correctum  est:  „virtuti." 

Cat.  52,  20:  „si  ita  res  esset"  prò  „si  ita  esset"  cf.  Aug.  de  civ.  dei 
5 ,  12  Sallustius  enim  dicere  solet  aut  „ita  est"  cf.  Cat. 
51,  11.  Jug.  85,  42  aut  „res  ita  se  habet"  cf.  Jug. 
53,  8.  85,  23. 


Contra    ceteri    eodem  modo   in   Vo   atque  in  Po   corrupti  Joci 

ejusmodi  sunt,  ut  qui  depravationem  explicare  vult,  ei  ad  communem 
codicum  fontem  regrediendum  sit;  cf.: 

Jug.  85,  36:  „haec  atque  alia"  prò  „haec  atque  alia  talia"  ut  ego 
suspicor;  Sallustius  enim,  si  antecedentibus  adjicit  illud 
plura  complectens  „atque  tale"  vel  „atque  talia,"  num- 
quam  merum  illud  „ atque  (tale)  talia"  scribit,  sed  in- 
serit  semper  „(aliud)  alia." 

Jug.  31,  28:  „memorem"  prò  „immemorem." 

Cat.  51,  42:  „sapientia  major  illis  fuit  —  quam  in  nobis"  prò 
„ —  in  illis  fuit  — " 

Cat.  35,  3:    „non   quin   —  non   possem"   prò    „non   quin  — 
possem."     Addendi  sunt  loci,   in  quos  eadem  glossemata  irrepserunt; 
ejusmodi  sunt,  si  supra  recte  disputa vimus  : 
Cat.  52,  35:  „ intra  moenia  atque." 
Jug.  31,  14:  „idem  (eadem)  cupere." 
Jug.  85,  10:  (ac)  multarum  imaginum." 

Ex  omnibus  his  locis  id  sequitur,  ut  communis  codicibus  fons 
fuerit;  cui  autem  saeculo  hoc  commune  archetypum  tribuendum  sit, 
vix  accuratius  dijudicare  possumus,  nisi  id  dicimus,  nullum  illorum 
locorum  obstare,  quin  primis  jam  saeculis  post  Christum  natum  illud 
archetypum  scriptum  ponamus,  praesertim  quum  ex  ilio  a  Gellio  N. 
A.  XX,  6  commemorato  mendo  „vestri"  prò  „vestrumu  (Cat.  33,  2) 
concludere  possimus,  quo  jam  tempore  Sallustii  libri  depravati  fuerint. 

Restant  duo  loci  quos  eodem  modo m  in  Vo  atque  in  Po  cor- 
ruptos  non  Jordanus ,  sed  Dietschius  solus  notavit  :  Jug.  31 ,  22  : 
^alterna"  prò  „aeterna"  —  Cat.  52,  36:  „Vulturcia"  prò  „Vulturci". 
Quod  mendum  „Vulturcia",  quum  sensum  omnino  non  habeat,  tam 
grave  videtur  esse,  ut  fortasse  aliquanto  serius  commune  archetypum 
scriptum  ponere  cogamur  quam  posuimus.  Sed  solius  Dietschii  colla- 
tiones  infìrmius  fundamentum  sunt,  quam  quo  nixi  conjecturas  facia- 
mus;  ideoque  in  sententia  perseveramus,  commune  archetypum  primis 
jam  saeculis  p.  Chr.  n.  scriptum  esse.  Non  contendimus  videlicet, 
librarios  codicum  Vi  et  Pi  ex  ipso  ilio  fonte  hausisse,    sed  ex  magna 

inter  Vum  et  Pum  lectionum  discrepantia  apparet,  in  diversas  partes 
ex  ilio  fonte  duos  quasi  rivulos  profluxisse,  qui  longos  jam  cursus, 
etiam  per  paludes,  alter  rectiorem  alter  magis  curvatum  habuerint, 
priusquam  Vi  librarius  ex  altero,  ex  altero  Pi  librarius  hauserit. 

Quantumvis  autem  in  Vo  et  in  Po  codicibus  quae  Sallustius 
scripsit  corrupta  sint,  id  constai,  ex  codicibus  Sallustianis  Vum  et 
Pum  optimos  esse;  atque  ego  censeo,  ita  eos  esse  optimos,  ut  Vus 
ilio  quem  supra  dixi  modo  Po  praeferendus  sit. 


LIBRARY  OF  CONGRESS 


0  003  096  835  9  • 


LIBRARY  OF  CONGRESS 


0  003  096  835  9 


